അറവുശാലകളുടെ ശാസ്ത്രീയ ഉപയോഗം\n(എ)സംസ്ഥാനത്ത് അറവുശാലകളുടെ നിര്‍മ്മാണം ഗ്രാമപഞ്ചായത്തുകളുടെ അനിവാര്യമായ ചുമതലയായി കരുതുന്നുണ്ടോയെന്ന് വ്യക്തമാക്കുമോ ;\n(ബി)അറവുശാലകളുടെ അഭാവം നേരിടുന്ന പഞ്ചായത്തുകള് ഉണ്ടോ; വിശദാംശങ്ങള് നല്കാമോ ;\n(സി)നടപ്പു സാന്പത്തിക വര്‍ഷം അറവുശാലകളുടെ നിര്‍മ്മാണത്തിനായി തുക നീക്കിവച്ചിട്ടുണ്ടോ ; വ്യക്തമാക്കുമോ ;\n(ഡി)അറവുശാലകളുടെ ശാസ്ത്രീയമായ ഉപയോഗത്തെക്കുറിച്ച് ബോധവല്‍ക്കരണം നടത്തുന്നതിനും അവയുടെ ശുചിത്വം ഉറപ്പുവരുത്തുന്നതിനും നടപടി സ്വീകരിക്കുമോ ?\nബാലാവകാശ കമ്മീഷന് ഓണ്‍ലൈന് നിരീക്ഷണ സംവിധാനം\n ,, ഐ. സി. ബാലകൃഷ്ണന്\n(എ) സംസ്ഥാനത്ത് ബാലാവകാശകമ്മീഷന്‍റെ ഓണ്‍ലൈന് നിരീക്ഷണ സംവിധാനം നിലവില് വന്നിട്ടുണ്ടോ; വിശദമാക്കുമോ;\n(ബി) ഈ സംവിധാനത്തിന്‍റെ പ്രവര്‍ത്തനരീതി എങ്ങനെയെല്ലാമാണെന്ന് വ്യക്തമാക്കുമോ;\n(സി) വിദ്യാഭ്യാസ അവകാശ നിയമം നടപ്പാക്കുന്നത് നിരീക്ഷിക്കാന് എന്തെല്ലാം കാര്യങ്ങളാണ് സംവിധാനത്തിന്‍റെ പ്രവര്‍ത്തനത്തില് ഉള്‍പ്പെടുത്തിയിട്ടുള്ളത്; വിശദമാക്കുമോ;\n(ഡി) ഏതെല്ലാം കാര്യങ്ങളിലാണ് നിരീക്ഷണം നടത്തി പരിഹാരമുണ്ടാക്കാന് കമ്മീഷന് ഉദ്ദേശിക്കുന്നത്; വിശദാംശങ്ങള് എന്തെല്ലാം?\nപാല് ഉത്പാദനം വര്‍ദ്ധിപ്പിക്കുന്നതിന് പദ്ധതി\n(എ)പാല് ഉത്പാദനം വര്‍ദ്ധിപ്പിക്കുന്ന പദ്ധതിക്ക് രൂപം നല്‍കിയിട്ടുണ്ടോയെന്ന് വ്യക്തമാക്കുമോ;\n(സി)പാല് ഉത്പാദനം വര്‍ദ്ധിപ്പിക്കുന്നതിന് എന്തെല്ലാം കാര്യങ്ങളാണ് പദ്ധതിയില് ഉള്‍പ്പെടുത്തിയിരിക്കുന്നതെന്ന് വിശദമാക്കുമോ;\n(ഡി)പദ്ധതിക്കായി സ്വീകരിച്ച നടപടികള് വിശദമാക്കുമോ?\n2013-14 വാര്‍ഷിക പദ്ധതി നടത്തിപ്പിനെ സംബന്ധിച്ച് അവലോകനം\n(എ) 2013-14 വാര്‍ഷിക പദ്ധതി നടത്തിപ്പിനെ സംബന്ധിച്ച് അവലോകനം നടത്തിയിട്ടുണ്ടോ; വിശദാംശങ്ങള് നല്‍കാമോ;\n(ബി) ഈ പദ്ധതി നടത്തിപ്പിലൂടെ സര്‍ക്കാര് മുന്നോട്ടുവച്ച ലക്ഷ്യങ്ങള് നേടാനായോ എന്ന് വ്യക്തമാക്കുമോ;\n(സി) ഭവനം, തദ്ദേശ സ്വയംഭരണം എന്നീ വകുപ്പുകള് നിശ്ചയിച്ചിരുന്നതിനേക്കാള് കുറവ് തുക ചെലവഴിക്കാനിടയായ സാഹചര്യം പരിശോധിച്ചിട്ടുണ്ടോയെന്ന് വ്യക്തമാക്കുമോ;\n(ഡി) ജനങ്ങളുമായി നേരിട്ട് ബന്ധമുള്ള മിക്ക വകുപ്പുകളിലും പദ്ധതി നിര്‍വ്വഹണം തൃപ്തികരമല്ലെന്ന ആരോപണം ശ്രദ്ധയില്‍പ്പെട്ടിട്ടുണ്ടോ?\nഇന്ദിരാ ആവാസ് യോജനയുടെ നടത്തിപ്പ്\n,, റ്റി.എ. അഹമ്മദ് കബീര്\n(എ)ഇന്ദിരാ ആവാസ് യോജനയുടെ നടത്തിപ്പ് വിലയിരുത്തിയിട്ടുണ്ടോ; എങ്കില് വിശദമാക്കുമോ;\n(ബി)ഈ സര്‍ക്കാര് അധികാരമേറ്റശേഷം പ്രസ്തുത പദ്ധതി പ്രകാരം എത്ര വീടുകള് നിര്‍മ്മിച്ചുനല്‍കി എന്ന് വ്യക്തമാക്കുമോ;\n(സി)ഏതു ഏജന്‍സി വഴിയാണ് ഈ പദ്ധതി നടപ്പാക്കുന്നതെന്നും നടത്തിപ്പിലെ കാര്യക്ഷമത നിരീക്ഷിക്കാനുള്ള സംവിധാനമെന്താണെന്നും വിശദമാക്കുമോ?\nഹോര്‍ട്ടികോര്‍പ്പിന്‍റെ പച്ചക്കറി വിപണനം\n ,, കെ.കെ. ജയചന്ദ്രന്\n(എ)പച്ചക്കറി വിപണിയില് ഹോര്‍ട്ടികോര്‍പ്പ് നടത്തുന്ന പ്രവര്‍ത്തനങ്ങള് എന്തെല്ലാമാണ്;\n(ബി)ഹോര്‍ട്ടികോര്‍പ്പിന്‍റെ സ്റ്റാളുകളില് പച്ചക്കറിക്ക് പൊതുവിപണിയേക്കാള് അധിക വില ഉപഭോക്താക്കള്‍ക്ക് നല്‍കേണ്ടി വരുന്നതായ ആക്ഷേപം ശ്രദ്ധയില്‍പ്പെട്ടിട്ടുണ്ടോ; ഇതു സംബന്ധിച്ച കാരണം വ്യക്തമാക്കാമോ;\n(സി)സ്റ്റാളുകളിലേക്ക് പച്ചക്കറി എത്തിക്കുന്നതിന് ഹോര്‍ട്ടികോര്‍പ്പ് ട്രക്കുകള് വാങ്ങിയിരുന്നുവോ; ഇവ ഇപ്പോള് ഏതെല്ലാം പ്രദേശങ്ങളിലാണ് സേവനം നടത്തുന്നതെന്ന് അറിയിക്കാമോ?\nപ്രോജക്ട് ഫിനാന്‍സിംഗ് സെല്ലിന്‍റെ പ്രവര്‍ത്തനം\n(എ)സംസ്ഥാനത്ത് നടപ്പിലാക്കുന്ന പദ്ധതികള്‍ക്ക് ബജറ്റ് ഇതര സ്രോതസ്സുകളില് നിന്ന് വിഹിതം സമാഹരിക്കുന്നതിനായി പ്ലാനിംഗ് ബോര്‍ഡില് രൂപീകരിച്ച പ്രോജക്ട് ഫിനാന്‍സിംഗ് സെല്ലിന്‍റെ പ്രവര്‍ത്തനം വിലയിരുത്തിയിട്ടുണ്ടോ;\n(ബി)പ്രസ്തുത സെല്ലിന്‍റെ പ്രവര്‍ത്തനം വഴി ഏതെങ്കിലും സ്രോതസ്സുകളിലൂടെ എന്തെങ്കിലും വിഹിതം നേടിയെടുക്കാനായിട്ടുണ്ടോ;\n(സി)ഇതിനായി ഏതെല്ലാം പ്രോജക്ടുകള്‍ക്ക് സാങ്കേതിക സഹായം നല്‍കുകയുണ്ടായെന്ന് വിശദമാക്കാമോ; ഇതില് നടപ്പിലായ പ്രോജക്ടുകള് ഏതൊക്കെയാണെന്ന് വ്യക്തമാക്കുമോ;\n(ഡി)പ്രസ്തുത സെല്ലിന്‍റെ പ്രവര്‍ത്തനങ്ങള്‍ക്കായി നാളിതുവരെ എന്തു തുക ഖജനാവില് നിന്നും ചെലവഴിച്ചെന്ന് വ്യക്തമാക്കുമോ?\nഅനധികൃത നിര്‍മ്മാണങ്ങളുടെ ക്രമവത്ക്കരണം\n(എ)നഗരസഭാപ്രദേശങ്ങളിലെ ഗുരുതരമല്ലാത്ത അനധികൃത നിര്‍മ്മാണങ്ങള് പിഴ ഈടാക്കി ക്രമവത്കരിക്കാന് നടപടികള് എടുത്തിട്ടുണ്ടോ; വിശദമാക്കുമോ;\n(ബി)ഇതുസംബന്ധിച്ച് ഉത്തരവുകള് ഇറക്കിയിട്ടുണ്ടോ; വിശദാംശങ്ങള് അറിയിക്കുമോ;\n(സി)എന്തെല്ലാം കര്‍ശന നിബന്ധനകള്‍ക്ക് വിധേയമായാണ് അനധികൃത നിര്‍മ്മാണങ്ങള് ക്രമവത്ക്കരിക്കാനുദ്ദേശിക്കുന്നത്; വിശദമാക്കുമോ;\n(ഡി)നഗരങ്ങളില് അനധികൃത നിര്‍മ്മാണങ്ങള് നടത്താതിരിക്കാന് എന്തെല്ലാം കര്‍ശന നടപടികളാണ് സ്വീകരിക്കാനുദ്ദേശിക്കുന്നത്; വിശദാംശങ്ങള് നല്‍കുമോ?\nഹോര്‍ട്ടികോര്‍പ്പ് സ്ഥാപനങ്ങള്‍ക്കുവേണ്ടി പച്ചക്കറി സംഭരണം\n(എ)ഹോര്‍ട്ടികോര്‍പ്പ് സ്ഥാപനങ്ങള്‍ക്കുവേണ്ടി ഏതെല്ലാം രീതികളിലാണ് പച്ചക്കറി സംഭരിക്കുന്നതെന്ന് വ്യക്തമാക്കുമോ;\n(ബി)കര്‍ഷകരുടെ ഉല്‍പന്നങ്ങള്‍ക്ക് വിപണിവില നല്‍കാറുണ്ടോ;\n(സി)പച്ചക്കറി സംഭരണശാലയിലേയ്ക്ക് ലോക്കലായി സ്വകാര്യ വ്യക്തികളില്‍നിന്നും നേരിട്ട് സാധനങ്ങള് വാങ്ങാറുണ്ടോ; ഉണ്ടെങ്കില് ഇത്തരത്തില് സാധനങ്ങള് വാങ്ങുന്നതിനുള്ള മാനദണ്ധങ്ങള് എന്തെല്ലാം;\n(ഡി)വിതരണത്തിന് ആവശ്യമായ പച്ചക്കറികള് കര്‍ഷകരില് നിന്നും ലഭിക്കുമെങ്കില് അവ സംഭരിക്കുന്നതിന് സ്വീകരിക്കുന്ന മാനദണ്ധങ്ങള് എന്തെല്ലാം;\n(ഇ)സര്‍ക്കാര്-അര്‍ദ്ധസര്‍ക്കാര് സ്ഥാപനങ്ങളില്‍നിന്നും ഉല്‍പ്പന്നങ്ങള് വാങ്ങുന്നതിനുള്ള നടപടിക്രമങ്ങള് എന്തെല്ലാമാണെന്ന് വിശദമാക്കുമോ?\nമുനിസിപ്പാലിറ്റികളിലെ സാന്പത്തിക പ്രതിസന്ധി\n,, കെ. ദാസന്\n(എ)സംസ്ഥാനത്തെ വിവിധ മുനിസിപ്പാലിറ്റികളില് സാന്പത്തിക പ്രതിസന്ധി നിലനില്‍ക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി)മുനിസിപ്പാലിറ്റികളുടെ വരുമാനശോഷണമാണ് ഈ അവസ്ഥയ്ക്ക് കാരണമെന്ന് കരുതുന്നുണ്ടോ; വിശദാംശം വ്യക്തമാക്കുമോ;\n(സി)അണ് എയിഡഡ് സ്കൂളുകളുടെ കെട്ടിടനികുതി ഒഴിവാക്കാന് നിയമനിര്‍മ്മാണം നടത്തുകവഴി സര്‍ക്കാരും മുനിസിപ്പാലിറ്റികളുടെ വരുമാനശോഷണത്തിന് കാരണമായിട്ടുണ്ട് എന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ; വിശദാംശം വ്യക്തമാക്കുമോ;\n(ഡി)പ്രസ്തുത സാഹചര്യങ്ങളില് മുനിസിപ്പാലിറ്റികളെ സഹായിക്കുന്നതിന് നടപടി സ്വീകരിക്കുമോ ?\nഹോര്‍ട്ടികോര്‍പ്പ് സ്റ്റാളുകളിലെ പച്ചക്കറിയുടെ വില\n(എ)ഹോര്‍ട്ടി കോര്‍പ്പ് സ്റ്റാളുകളില് പച്ചക്കറിക്ക് പൊതുവിപണിയേക്കാള് വില കൂടുതലാണെന്നകാര്യം ശ്രദ്ധയില്‍പ്പെട്ടിട്ടുണ്ടേണ്ടാ; ഇക്കാര്യത്തില് കരാര് ഉദേ്യാഗസ്ഥ ലോബിയുടെ ഒത്തുകളിയാണെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടേണ്ടാ;എങ്കില് അതിന്മേല് നടപടി സ്വീകരിക്കുമോ;\n(ബി)കര്‍ഷകരില് നിന്നും പരമാവധി വിലയ്ക്ക് നേരിട്ട് ഉല്‍പ്പന്നങ്ങള് ശേഖരിച്ച് കുറഞ്ഞ വിലയില് വിറ്റഴിക്കുക എന്ന സര്‍ക്കാരിന്‍റെ ലക്ഷ്യത്തിന് വിരുദ്ധമായി സംഭവിക്കുന്ന ഇത്തരം കാര്യങ്ങള് ശ്രദ്ധയില്‍പ്പെട്ടിട്ടുണ്ടേണ്ടാ;\n(സി)കര്‍ഷകരില് നിന്നും നേരിട്ട് കുറച്ച് ഉത്പന്നങ്ങള് മാത്രമാണ് വാങ്ങുന്നതെന്നും ബാക്കി മൊത്തക്കച്ചവടക്കാരില് നിന്നുമുള്ള രണ്ടാം തരം ഉത്പന്നങ്ങളാണ് വാങ്ങുന്നതെന്നും ശ്രദ്ധയില്‍പ്പെട്ടിട്ടുണ്ടേണ്ടാ;\n(ഡി)ഉണ്ടെങ്കില് ഇതിന് ഉത്തരവാദികളായവരുടെ പേരില് നടപടി സ്വീകരിക്കുമോ?\n(എ)സംസ്ഥാനത്ത് അനാഥാലയങ്ങള് ഏത് നിയമത്തിന് കീഴിലാണ് പ്രവര്‍ത്തിക്കുന്നത് എന്നറിയിക്കാമോ;\n(ബി)അനാഥാലയങ്ങളുടെ രജിസ്ട്രേഷന് ജുവൈനല് ജസ്റ്റിസ് ആക്ട് പ്രകാരമായിരിക്കണമെന്ന നിഷ്കര്‍ഷ ഈ സര്‍ക്കാര് അധികാരമേറ്റതിനുശേഷം പിന്‍വലിക്കപ്പെട്ടിട്ടുണ്ടോ; എങ്കില് ഇതിനുള്ള കാരണം വ്യക്തമാക്കാമോ;\n(സി)സംസ്ഥാനത്തെ അനാഥാലയങ്ങളെ ജുവൈനല് ജസ്റ്റിസ് ആക്ടിന് കീഴില് കൊണ്ടുവരുന്നതിന് സര്‍ക്കാരിന് ചൈല്‍ഡ് വെല്‍ഫെയര് കമ്മിറ്റികള് ശുപാര്‍ശ ചെയ്തിട്ടുണ്ടോ; ഇതിന്മേല് തീരുമാനം കൈക്കൊണ്ടിട്ടുണ്ടോ എന്നറിയിക്കുമോ ?\nകാര്‍ഷിക ഉല്പന്നങ്ങള് സംഭരിച്ച് കേടുകൂടാതെ സൂക്ഷിക്കുന്നതിനുള്ള സംവിധാനം\n(എ)കാര്‍ഷിക ഉല്പന്നങ്ങള് സംഭരിച്ച് കേട് കൂടാതെ സൂക്ഷിക്കുന്നതിനായി കര്‍ഷകര്‍ക്ക് നിലവില് എന്തെല്ലാം സംവിധാനങ്ങളാണുള്ളത്;\n(ബി)ചില കാര്‍ഷിക വിളകളുടെ അമിതോല്പാദനം മൂലം കര്‍ഷകര് നേരിടുന്ന വിലത്തകര്‍ച്ച ഇത്തരം സംവിധാനങ്ങള് ശക്തിപ്പെടുത്തുന്നതിലൂടെ ഒഴിവാക്കാന് സാധിക്കുമെന്ന കാര്യം പരിഗണിച്ചിട്ടുണ്ടോ;\n(സി)എല്ലാ താലൂക്കുകളിലും ഉല്പന്നങ്ങള് കേട് കൂടാതെ സൂക്ഷിക്കാന് കോള്‍ഡ് സ്റ്റോറേജ് സംവിധാനമുള്ള കര്‍ഷക മാര്‍ക്കറ്റുകള് സ്ഥാപിക്കുമെന്ന ബജറ്റ് പ്രഖ്യാപനം നടപ്പാക്കിയോ; വിശദാംശങ്ങള് നല്‍കാമോ ?\nക്വാറികളിലെ വെള്ളക്കെട്ടിലുണ്ടാകുന്ന ജീവഹാനി\n,, കെ.എം. ഷാജി.\n(എ)തദ്ദേശസ്വയംഭരണ സ്ഥാപനങ്ങളുടെ അധികാരപരിധിയിലെ ക്വാറികളില് രൂപംകൊള്ളുന്ന വെള്ളക്കെട്ടില് മനുഷ്യനുള്‍പ്പെടെയുള്ള ജീവജാലങ്ങള്‍ക്ക് അപകടക്കെണിയൊരുക്കുന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(ബി)ഇവയെ വേലികെട്ടി സംരക്ഷിച്ച് മനുഷേ്യാപയോഗപ്രദമായ കാര്യങ്ങള്‍ക്ക് വിനിയോഗിക്കാനുള്ള പദ്ധതികളെന്തെങ്കിലും പരിഗണനയിലുണ്ടോ ?\n12-ാം പഞ്ചവത്സര പദ്ധതിയുടെ പരിഷ്ക്കരിച്ച മാര്‍ഗ്ഗരേഖ\n(എ)സംസ്ഥാനത്ത് 12-ാം പഞ്ചവത്സര പദ്ധതിയുടെ പരിഷ്ക്കരിച്ച മാര്‍ഗ്ഗരേഖ പ്രസിദ്ധീകരിച്ചിട്ടുണ്ടോ; വിശദമാക്കുമോ;\n(ബി)മാര്‍ഗ്ഗരേഖയുടെ വിശദാംശങ്ങള് എന്തെല്ലാമാണെന്ന് വിവരിക്കുമോ;\n(സി)തദ്ദേശസ്വയംഭരണ സ്ഥാപനങ്ങളിലെ പദ്ധതി ആസൂത്രണ പ്രവര്‍ത്തനങ്ങള്‍ക്ക് പുതിയ മാര്‍ഗ്ഗരേഖ എത്രത്തോളം സഹായകരമാകും എന്നത് വിശദമാക്കുമോ;\n(ഡി)മാര്‍ഗ്ഗരേഖയ്ക്ക് എന്ന് മുതലാണ് പ്രാബല്യം നല്‍കിയിട്ടുള്ളതെന്നും വിശദാംശങ്ങള് എന്തെല്ലാമാണെന്നും വ്യക്തമാക്കുമോ?\nസ്വയംസഹായ സംഘങ്ങള്‍ക്ക് മലയോര വികസന ഏജന്‍സിയുടെ തൊഴില് പദ്ധതി\n(എ)സംസ്ഥാനത്തെ മലയോര വികസന ഏജന്‍സിയുടെ ആഭിമുഖ്യത്തില് സ്വയംസഹായ സംഘങ്ങള്‍ക്ക് സ്വയംതൊഴില് പദ്ധതിക്ക് തുടക്കം കുറിച്ചിട്ടുണ്ടോ; വിശദമാക്കാമോ;\n(ബി)എന്തെല്ലാം ലക്ഷ്യങ്ങളാണ് പദ്ധതിയനുസരിച്ച് കൈവരിക്കാനുദ്ദേശിക്കുന്നതെന്നും വിശദാംശങ്ങള് എന്തെല്ലാമാണെന്നും വ്യക്തമാക്കാമോ;\n(സി)ഏതെല്ലാം മേഖലകളിലാണ് ഈ പദ്ധതി നടപ്പാക്കുന്നതെന്ന് വിശദമാക്കാമോ;\n(ഡി)എന്തെല്ലാം ധനസഹായങ്ങളാണ് സംഘങ്ങള്‍ക്ക് പദ്ധതിയനുസരിച്ച് നല്‍കുന്നതെന്നും വിശദാംശങ്ങള് എന്തെല്ലാമാണെന്നും വ്യക്തമാക്കാമോ?\n(എ)നാളികേര വികസന ബോര്‍ഡ് നീരയും നീരയുല്പന്നങ്ങളും വിപണിയിലേയ്ക്ക് എത്തിക്കുന്ന പ്രക്രിയയ്ക്ക് തുടക്കം കുറിച്ചിട്ടുണ്ടോ; വിശദമാക്കുമോ;\n(ബി)ഇവ നിര്‍മ്മിക്കുവാനും വിപണനത്തിനും എന്തെല്ലാം നടപടി സ്വീകരിച്ചിട്ടുണ്ട്; വിശദാംശങ്ങള് വ്യക്തമാക്കാമോ;\n(സി)ഇതിന്‍റെ പ്രവര്‍ത്തനവുമായി ആരെല്ലാമാണ് സഹകരിക്കുന്നത്; വിശദമാക്കുമോ;\n(ഡി)ഇതിന്‍റെ നിര്‍മ്മാണത്തിനു വേണ്ട സാങ്കേതിക ഉപദേശങ്ങളും സഹായവും ആരുടെ ആഭിമുഖ്യത്തിലാണ് നടത്തുന്നത് ; വിശദാംശങ്ങള് വ്യക്തമാക്കാമോ ?\nക്ലസ്റ്റര് അടിസ്ഥാനത്തില് സമഗ്ര നാളികേര വികസന പദ്ധതി\n ,, എ.പി. അബ്ദുള്ളക്കുട്ടി\n(എ)ക്ലസ്റ്റര് അടിസ്ഥാനത്തില് സമഗ്ര നാളികേര വികസന പദ്ധതി രൂപീകരിച്ചിട്ടുണ്ടോ; വിശദമാക്കുമോ;\n(ബി)പ്രസ്തുത പദ്ധതി വഴി എന്തെല്ലാം ഉദ്ദേശ്യലക്ഷ്യങ്ങളാണ് കൈവരിക്കാനുദ്ദേശിക്കുന്നത്; വിശദാംശങ്ങള് ലഭ്യമാക്കുമോ;\n(ഡി)എത്ര ഹെക്ടര് സ്ഥലത്ത് പ്രസ്തുത പദ്ധതി നടപ്പിലാക്കിയിട്ടുണ്ട്; വിശദാംശങ്ങള് നല്‍കുമോ?\nകേന്ദ്രപദ്ധതികള് നടപ്പാക്കുന്നതിന് മാര്‍ഗ്ഗനിര്‍ദ്ദേശങ്ങള്\n(എ)കേന്ദ്രപദ്ധതികള് നടപ്പാക്കുന്പോള് സംസ്ഥാനങ്ങള്‍ക്ക് നിശ്ചിത ശതമാനം തുക യഥേഷ്ടം ചെലവാക്കുന്നതിന് അനുമതി നല്‍കിയിട്ടുണ്ടോ; വിശദമാക്കുമോ;\n(ബി)എത്ര ശതമാനം തുകയാണ് സംസ്ഥാനങ്ങള്‍ക്ക് യഥേഷ്ടം ചെലവാക്കാവുന്നതെന്നും, വിശദാംശങ്ങള് എന്തെല്ലാമാണെന്നും വ്യക്തമാക്കുമോ;\n(സി)ഇത് സംബന്ധിച്ച മാര്‍ഗ്ഗനിര്‍ദ്ദേശങ്ങള് പുറപ്പെടുവിച്ചിട്ടുണ്ടോ; വിശദമാക്കുമോ;\n(ഡി)സംസ്ഥാനത്തിന് ഇതുമൂലം എന്തെല്ലാം ഗുണങ്ങളും നേട്ടങ്ങളുമാണ് ലഭിക്കുന്നതെന്നും വിശദാംശങ്ങള് എന്തെല്ലാമാണെന്നും വ്യക്തമാക്കുമോ?\nകാര്‍ഷിക ഉല്പാദന ചെലവ്\n(എ)കൃഷിക്കാരുടെ ഉല്പന്നങ്ങള്‍ക്ക് മെച്ചപ്പെട്ട വില ലഭ്യമാക്കുന്നതിന് സാദ്ധ്യമാകുന്നുണ്ടോ;\n(ബി)കാര്‍ഷിക ഉല്പാദന ചെലവില് വന് വര്‍ദ്ധന നേരിട്ടിട്ടുള്ളതായി ശ്രദ്ധയില്‍പ്പെട്ടിട്ടുണ്ടോ;\n(സി)കാര്‍ഷിക ഉല്പാദക സംഘങ്ങള് സ്ഥാപിക്കുന്നതിനും ഉല്പന്നങ്ങള് കേട് കൂടാതെ സൂക്ഷിക്കുന്നതിന് കര്‍ഷക മാര്‍ക്കറ്റുകള് സ്ഥാപിക്കുന്നതിനും ബജറ്റില് പ്രഖ്യാപിച്ച പദ്ധതികള് നടപ്പാക്കിയിട്ടുണ്ടോ; എങ്കില് വിശദാംശങ്ങള് വെളിപ്പെടുത്താമോ?\nസച്ചാര് കമ്മിറ്റിയുടെ ശുപാര്‍ശകള് നടപ്പിലാക്കുന്നതിന് നടപടി\n(എ) സച്ചാര് കമ്മിറ്റിയുടെ ശുപാര്‍ശകള് സംസ്ഥാനത്ത് നടപ്പിലാക്കുന്നതിന് നാളിതുവരെ എന്തൊക്കെ നടപടികളാണ് സ്വീകരിച്ചിട്ടുള്ളത്;\n(ബി) അതുസംബന്ധിച്ച വിശദാംശങ്ങള് വ്യക്തമാക്കുമോ;\n(സി) സച്ചാര് കമ്മിറ്റി ശുപാര്‍ശകളെത്തുടര്‍ന്ന് പാലൊളി കമ്മിറ്റി സമര്‍പ്പിച്ച ശുപാര്‍ശകള് എന്തൊക്കെയായിരുന്നു; വ്യക്തമാക്കുമോ;\n(ഡി) അവയില് ഏതൊക്കെ നടപ്പിലാക്കി എന്ന് വിശദമാക്കുമോ?\nസാമൂഹ്യക്ഷേമ പദ്ധതി നടത്തിപ്പിനുള്ള സംവിധാനങ്ങള്\n,, വി. എം ഉമ്മര് മാസ്റ്റര്\n ,, എന്.എ. നെല്ലിക്കുന്ന്\n(എ)ഈ സര്‍ക്കാര് അധികാരമേറ്റ ശേഷം ആവിഷ്ക്കരിച്ചു നടപ്പാക്കിയ സാമൂഹ്യക്ഷേമപദ്ധതികളുടെ വിശദവിവരം നല്കാമോ;\n(ബി)ഇവയുടെ കാര്യക്ഷമമായ നടത്തിപ്പിന് ഏര്‍പ്പെടുത്തിയിട്ടുള്ള സംവിധാനങ്ങള് സംബന്ധിച്ച വിവരം വ്യക്തമാക്കുമോ;\n(സി)ഇത്രയേറെ പദ്ധതികള് നടപ്പാക്കിയിട്ടും അനാഥരും ഗുരുതരരോഗം ബാധിച്ചവരും വൃദ്ധരും അശരണരായി തെരുവില് അലയുന്നതിന്‍റെ കാരണങ്ങള് വിശകലനം ചെയ്തു ആവശ്യമായ നടപടി സ്വീകരിക്കുമോ?\nസമഗ്ര ക്ഷീരവികസന പദ്ധതി\n(എ)സംസ്ഥാനത്ത് ഇപ്പോള് പാല്‍ക്ഷാമം നേരിടുന്നുണ്ടോയെന്ന് വ്യക്തമാക്കുമോ; പാലിന്‍റെ പ്രതിദിന ആവശ്യവും ലഭ്യതയും ഏറ്റവും കൂടുതലും കുറവുമുള്ള മേഖലകളെ കുറിച്ച് വിശദമാക്കുമോ;\n(ബി)പാല്‍ക്ഷാമം കൂടുതലായി നേരിടുന്ന മേഖലകളില് അതിന്‍റെ കാരണവും പരിഹാരവും സംബന്ധിച്ച് വ്യക്തമാക്കുമോ;\n(സി)സംസ്ഥാനത്ത് ഏതൊക്കെ ജില്ലകളിലാണ് സമഗ്രക്ഷീരവികസന പദ്ധതി നടപ്പാക്കാന് ഉദ്ദേശിക്കുന്നതെന്നും അതിനായി എന്തൊക്കെ നടപടികള് സ്വീകരിച്ചുവെന്നും വ്യക്തമാക്കുമോ?\nവിദേശത്ത് ജോലി നഷ്ടപ്പെട്ട് മടങ്ങി വരുന്നവരെ സഹായിക്കാന് പദ്ധതികള്\n(എ)നോര്‍ക്കയിലൂടെ എത്ര പ്രവാസികളുടെ പ്രശ്നങ്ങള് കൈകാര്യം ചെയ്യാന് കഴിഞ്ഞിട്ടുണ്ട്;\n(ബി)അത് സംബന്ധിച്ച വിശദാംശങ്ങള് വ്യക്തമാക്കാമോ;\n(സി)പ്രവാസി ജിവിതം കഴിഞ്ഞ് മടങ്ങി വരുന്നവരുടെ സേവനം കേരളീയ സമൂഹത്തിന് പ്രയോജനപ്പെടുത്തുന്നതിന് എന്തെങ്കിലും പദ്ധതി ആവിഷ്കരിക്കാന് നോര്‍ക്ക ഉദ്ദേശിക്കുന്നുണ്ടോ;\n(ഡി)എങ്കില് അത് സംബന്ധിച്ച വിശദാംശങ്ങള് വ്യക്തമാക്കാമോ?\nമുട്ട ഉത്പാദനം വര്‍ദ്ധിപ്പിക്കുന്നതിന് നടപടികള്\n(എ)മുട്ട ഉത്പാദനം വര്‍ദ്ധിപ്പിക്കുന്നതിന് കെ.എസ്.പി.ഡി.സി. എന്തെല്ലാം ഇടപെടലുകളാണ് നടത്തിയിട്ടുള്ളതെന്നറിയിക്കാമോ;\n(ബി)ഇതിലൂടെ മുട്ട ഉത്പാദനത്തില് വര്‍ദ്ധനവ് ഉണ്ടാക്കാന് കഴിഞ്ഞിട്ടുണ്ടോ?\nപഞ്ചായത്തുകളിലെ ഡബിള് എന്‍ട്രി അക്കൌണ്ടിംഗ് സംവിധാനം\n(എ)സംസ്ഥാനത്തെ പഞ്ചായത്തുകളില് സംഖ്യാ സോഫ്റ്റ് വെയര് ഉപയോഗിച്ചുള്ള ഡബിള് എന്‍ട്രി അക്കൌണ്ടിംഗ് സംവിധാനം ആരംഭിച്ചിട്ടുണ്ടോ; വിശദമാക്കുമോ;\n(സി)പഞ്ചായത്തുകളിലെ കണക്കുകളില് കൃത്യത ഉറപ്പാക്കാന് ഇത് എത്ര മാത്രം സഹായിച്ചിട്ടുണ്ട്; വിശദമാക്കുമോ;\n(ഡി)പ്രസ്തുത സംവിധാനം വികസിപ്പിച്ചത് ആരാണ് ; വിശദാംശങ്ങള് അറിയിക്കുമോ?\nകേന്ദ്രാവിഷ്കൃത പദ്ധതികളുടെ നടത്തിപ്പിനായി സ്പെഷ്യല് പര്‍പ്പസ് വെഹിക്കിള്\nതാഴെ കാണുന്ന ചോദ്യങ്ങള്‍ക്ക് നഗരകാര്യവും ന്യൂനപക്ഷ ക്ഷേമവും വകുപ്പുമന്ത്രി സദയം മറുപടി നല്‍കുമോ:\n(എ)നഗരസഭകളിലൂടെ നടപ്പാക്കുന്ന വിവിധ കേന്ദ്രാവിഷ്കൃത പദ്ധതികളുടെ നടത്തിപ്പിനായി സ്പെഷ്യല് പര്‍പ്പസ് വെഹിക്കിള് രൂപീകരിച്ചിട്ടുണ്ടോ; ഇതു സംബന്ധിച്ച ഉത്തരവ് ലഭ്യമാക്കാമോ;\n(ബി)ഇതിന് പ്രേരിപ്പിച്ച ഘടകങ്ങള് എന്തെല്ലാമാണ് എന്ന് അറിയിക്കാമോ;\n(സി)പ്രസ്തുത തീരുമാനം വികേന്ദ്രീകൃതാസൂത്രണത്തെ ബാധിക്കുമെന്ന കാര്യം പരിഗണിച്ചിട്ടുണ്ടായിരുന്നുവോ; വിശദമാക്കുമോ?\nവികസനപദ്ധതികളിലൂടെ കൈവരിച്ച നേട്ടങ്ങളെക്കുറിച്ച് പഠനം\n(എ)വികസനപദ്ധതികളിലൂടെ കൈവരിക്കാന് കഴിഞ്ഞ സാന്പത്തിക ഭൌതിക നേട്ടങ്ങളും കോട്ടങ്ങളും സംസ്ഥാനത്തിന്‍റെ സാന്പത്തിക സ്ഥിതിയുടെ അടിസ്ഥാനത്തില് സംസ്ഥാന ആസൂത്രണ ബോര്‍ഡ് പഠനവിധേയമാക്കിയിട്ടുണ്ടോ; എങ്കില് ഏറ്റവും ഒടുവിലത്തെ പഠനത്തിലൂടെയുള്ള കണ്ടെത്തലുകള് വിശദമാക്കാമോ;\n(ബി)2013-14 ലെ പദ്ധതി നടത്തിപ്പിലെ പ്രധാന പോരായ്മകളും വീഴ്ചകളും എന്തെല്ലാമായിരുന്നുവെന്ന് കണ്ടെത്തിയിട്ടുണ്ടോയെന്ന് വ്യക്തമാക്കുമോ; അത് പരിഹരിക്കാന് മുന്നോട്ടുവച്ച നിര്‍ദ്ദേശങ്ങള് വിശദമാക്കാമോ?\nമാലിന്യനിര്‍മ്മാര്‍ജ്ജനത്തിനായി അനുവദിച്ച തുക\n ,, പി.കെ. ബഷീര്\n(എ)പഞ്ചായത്ത് നഗരപാലികാനിയമം നിലവില് വന്നശേഷം ശുചീകരണം, മാലിന്യനിര്‍മ്മാര്‍ജ്ജനം എന്നിവയുടെ നിര്‍വ്വഹണ ഉത്തരവാദിത്തം ഏതൊക്കെ വിഭാഗങ്ങള്‍ക്കാണെന്നതിന്‍റെ വിശദവിവരം നല്‍കുമോ;\n(ബി)ഈ സര്‍ക്കാര് അധികാരത്തില് വന്നശേഷം ജൈവ- ഖര-പ്ലാസ്റ്റിക് മാലിന്യങ്ങളുടെ നിര്‍മ്മാര്‍ജ്ജന പദ്ധതികളുമായി ബന്ധപ്പെട്ട് സംസ്ഥാനത്തെ മുനിസിപ്പാലിറ്റികള്, കോര്‍പ്പറേഷനുകള് എന്നിവയ്ക്ക് ഇതേവരെ എന്തു തുക നല്‍കിയിട്ടുണ്ടെന്നത് സംബന്ധിച്ച വിശദവിവരം നല്‍കുമോ;\n(സി)പ്രസ്തുത തുകയുടെ വിനിയോഗവും കൈവരിച്ച നേട്ടങ്ങളും സംബന്ധിച്ച വിലയിരുത്തല് നടത്തിയിട്ടുണ്ടോ; എങ്കില് വിശദമാക്കുമോ?\n(എ)സംസ്ഥാനത്തെ പഞ്ചായത്തുകളില് പൊതുശ്മശാനങ്ങള് സ്ഥാപിക്കേണ്ടതിന്‍റെ ആവശ്യകതയെ സംബന്ധിച്ച് ആലോചന നടത്തിയിട്ടുണ്ടോ;\n(ബി)ഇതിലേയ്ക്കായി പഞ്ചായത്തുകള്‍ക്ക് അനുവദിക്കുന്ന ഫണ്ട് ചെലവഴിക്കപ്പെടുന്നുണ്ടോ എന്ന കാര്യം പരിശോധിച്ചിട്ടുണ്ടോ; വിശദാംശങ്ങള് നല്‍കാമോ;\n(സി)പഞ്ചായത്തുകള്‍ക്ക് അധിക ആനുകൂല്യങ്ങള് നല്കുന്നതുള്‍പ്പെടെയുള്ള നടപടികള് സ്വീകരിച്ചുകൊണ്ട് പൊതുശ്മശാനങ്ങള് സ്ഥാപിക്കുന്നത് ത്വരിതപ്പെടുത്തുന്നതിന് മുന്‍കൈയെടുക്കുമോ?


കോവിഡ്: തുറന്നു കൊടുത്ത നിയന്ത്രണങ്ങളില് മാറ്റം വരുത്തുന്നു; സംസ്ഥാനത്ത് ഇന്ന് മുതൽ പുതിയ നിയന്ത്രണം; കൂടുതൽ മേഖലകൾ ട്രിപ്പിൾ ലോക്ക്ഡൗണിൽ – Media Mangalam\nതിരുവനന്തപുരം: കോവിഡ് രണ്ടാംഘട്ടവും ശാന്തമായതോടെ തുറന്നു കൊടുത്ത നിയന്ത്രണങ്ങളില് മാറ്റം വരുത്തുന്നു. സംസ്ഥാനത്ത് മാറിയ ടെസ്റ്റ് പോസിറ്റിവിറ്റി മാനദണ്ഡങ്ങളുടെ പശ്ചാത്തലത്തിലുള്ള നിയന്ത്രണങ്ങളാണ് ഇന്നുമുതല് നടപ്പാക്കുന്നത്. മുന് ആഴ്ച്ചകളേക്കാള് കര്‍ശനമാണ് വ്യവസ്ഥകള്. 18 ന് മുകളില് ടിപിആര് ഉള്ള സ്ഥലങ്ങള് ഇന്നുമുതല് ട്രിപ്പിള് ലോക്ക്ഡൗണാണ്. പന്ത്രണ്ടിനും പതിനെട്ടിനും ഇടയിലുള്ള സ്ഥലങ്ങളില് ലോക്ക്ഡൗണും,\nആറിനും പന്ത്രണ്ടിനും ഇടയ്ക്കുള്ള സ്ഥലങ്ങളില് സെമി ലോക്ക്ഡൗണുമാണ്. ടിപിആര് 6ന് താഴെയുള്ള സ്ഥലങ്ങളില് മാത്രമാകും ഇളവുകള്.24ന് മുകളില് ടിപിആര് ഉള്ള സ്ഥലങ്ങളില് മാത്രം ട്രിപ്പിള് ലോക്ക്ഡൗണ് എന്നത് മാറ്റിയാണ് 18ന് മുകളിലുള്ള പ്രദേശങ്ങളില് ട്രിപ്പിള്‍ലോക്ക്ഡൗണ് ഏര്‍പ്പെടുത്തിയത്. നേരത്തെ ഇത് 30 ആയിരുന്നു.\nവ്യാപനം കുറയാത്ത പശ്ചാത്തലത്തിലാണ് കൂടുതല് കടുപ്പിക്കുന്നത്. തിരുവനന്തപുരത്ത് 13 പഞ്ചായത്തുകളില് ട്രിപ്പിള്‍ലോക്ക്ഡൗണും, 19 തദ്ദേശസ്ഥാപന പരിധികളില് ലോക്ക്ഡൗണുമാണ്. തിരുവനന്തപുരം നഗരമുള്‍പ്പടെ 34 പ്രദേശങ്ങള് സെമി ലോക്ക്ഡൗണിലാണ്. എട്ട് ഇടത്ത് മാത്രമാണ് ഇളവുകളുള്ളത്.\ncovid-19 daya to day covid rate Lockdown TEST POSITIVITY triple triple lockdown vaccination\nപാലായിലെ വിദ്യാർത്ഥികൾക്ക് ഇനി കേരള കോൺഗ്രസ് എമ്മിന്റെ സ്മാർട്ട് എഡ്യൂക്കേഷൻ


കുട്ടികളെ ഏൽപ്പിച്ചാൽ കറന്റ് ചിലവ് ലാഭിക്കാം\nപി ജി സുജ April 09, 2019 10:37 AM IST\nസൂപ്പർ മാര്‍ക്കറ്റുകളിൽ മൽസരമേറിയതിനാൽ ഓരോരോ ഓഫറുകൾ ഉണ്ടാകും\nവേനൽ കാലത്ത് എല്ലാവരുടെയും വൈദ്യുതി ബിൽ റോക്കറ്റു പോലെയാണ് പോകുക. ചൂടു കാരണം ഫാൻ, എ സി.. എല്ലാം കൂടി ആകുമ്പോൾ പറയണ്ട. എന്നാൽ ആവശ്യമില്ലാത്തപ്പോൾ ലൈറ്റും ഫാനും ഓഫാക്കുക എന്ന ശീലം കുട്ടികളിൽ വളര്‍ത്തിയാൽ അവരത് കൃത്യമായി ചെയ്തുകൊള്ളും. അങ്ങനെ കറന്റ് ചെലവ് കുറയ്ക്കാൻ അവർ നോക്കിയാൽ പറ്റും.\nവാട്ടർ ടാങ്ക് നിറഞ്ഞു പോകുന്നതുൾപ്പടെ പലകാര്യങ്ങളും കുട്ടികളെ ഏൽപിച്ചാൽ അവരത് വേണ്ടവിധം കൈകാര്യം ചെയ്തോളും. അവധിക്കാലത്ത് അവർക്ക് ഇത്തരം ചില ചെറിയ–വലിയ ഉത്തരവാദിത്തങ്ങൾ നൽകുന്നത് കാര്യങ്ങളെ ഗൗരവത്തോടെ സമീപിക്കാൻ അവരെ സഹായിക്കുകയും ചെയ്യും.\nഇപ്പോൾ എവിടെ നോക്കിയാലും സൂപ്പർ മാര്‍ക്കറ്റുകൾ ധാരാളമുണ്ട്. ഇവ തമ്മിൽ മൽസരം രൂക്ഷമായതിനാൽ എന്നും ഓരോ ഓഫറുകളുമുണ്ടാകും. ഈ ഓഫറുകൾ നോക്കി വേണ്ടത് തിരഞ്ഞെടുക്കുക. കാഷ് ബാക്ക് ഓഫറുകൾ പ്രയോജനപ്പെടുത്തുക. സീസണൽ പച്ചക്കറികളും പഴങ്ങളും ഉപയോഗിക്കുക. നീതി, കരുണ, സേവന തുടങ്ങിയ ഡിസ്കൗണ്ട് മെഡിക്കൽ ഷോപ്പുകളിൽനിന്നു മരുന്നുകൾ വാങ്ങുക. നല്ല ലാഭം കിട്ടും. പ്രമേഹം പോലെയുള്ള അസുഖങ്ങൾക്ക് സ്ഥിരമായി മരുന്നു കഴിക്കേണ്ടവർക്ക് വളരെ ആശ്വാസമേകും ഇത്.\nപെട്രോൾ വില കൂടിയാലും വാഹനയാത്ര ഒഴിവാക്കാൻ കഴിയില്ല. പക്ഷെ അനാവശ്യമായ യാത്രകൾ ഒഴിവാക്കാം. അതു പോലെ യാത്രയ്ക്ക് എപ്പോഴും ഓട്ടോ വിളിക്കുന്നത് ഒഴിവാക്കാം. ചെറിയ ദൂരങ്ങൾ നടന്നുപോകാം. ആവശ്യമെങ്കിൽ ഓട്ടോയോ കാറോ ഷെയർ ചെയ്തു പോകാനാകുമെങ്കിൽ അതുപയോഗിക്കാം. അല്ലെങ്കിൽ പൊതുഗതാഗത സംവിധാനം ഉപയോഗിക്കാം. ട്രെയിൻ യാത്ര ഉപയോഗപ്പെടുത്താനാകുമെങ്കിൽ ചെലവ് വീണ്ടും കുറയ്ക്കാനാകും.\nസാമ്പത്തിക പ്രതിസന്ധി നേരിടുന്ന വേളകളിലെങ്കിലും അടിക്കടിയുള്ള സിനിമകാണലും ഹോട്ടൽ ഭക്ഷണവും മാസത്തിൽ ഒരിക്കലോ രണ്ടുമാസത്തിൽ ഒരിക്കലോ ആയി ചുരുക്കുക. വാഷിങ്മെഷീൻ ഉപയോഗിച്ച് അലക്കുമ്പോൾ പരമാവധി ലോഡിലും ആഴ്ചയിൽ ഒന്നോ രണ്ടോ തവണയും മാത്രം അലക്കുക. വസ്ത്രങ്ങൾ ഓൺലൈനിൽ വാങ്ങുന്ന ശീലമുണ്ടെങ്കിൽ വൻ വിലക്കുറവിന്റെ മേളയുപയോഗപ്പെടുത്താനാകും.\nദൂരത്തേക്കു പോകുമ്പോൾ ഒരു ദിവസത്തെ ഭക്ഷണം കയ്യിൽ കരുതുക. ഒഴിവുസമയങ്ങളിൽ പെട്ടെന്ന് കേടാകാത്ത പലഹാരങ്ങൾ ഉണ്ടാക്കിവയ്ക്കുക. പുതിയ രുചികൾ കുട്ടികള്‍ക്ക് നൽകാം. ഒപ്പം ബേക്കറി സാധനങ്ങളുടെ ഉപയോഗം നിർത്തുക. ഇവിടെയും വലിയൊരു തുക ലാഭിക്കാം. ആരോഗ്യം സംരക്ഷിക്കുകയും ചെയ്യാം.


ധൻതേരസ് ദിനമായ നാളെ സ്വർണം വാങ്ങിയാൽ സമ്പത്തും ഐശ്വര്യവും-Dhanteras 2019 Gold, Silver Buying Shubh Muhurat, Timings\nDhanteras 2019: ധൻതേരസ് ദിനത്തിൽ സ്വർണം വാങ്ങിയാൽ സമ്പത്തും ഐശ്വര്യവുമെന്ന് വിശ്വാസം\nDhanteras 2019 Gold, Silver Buying Shubh Muhurat, Timings: ഈ ദിവസം സ്വർണമോ വെളളിയോ വാങ്ങുന്നത് കുടുംബത്തിനു കൂടുതൽ സമ്പത്തും സമൃദ്ധിയും നൽകുമെന്നു കരുതപ്പെടുന്നു\nUpdated: October 30, 2019 4:57:39 pm\nDhanteras 2019 Gold, Silver Buying Shubh Muhurat, Timings: ഐശ്വര്യത്തിന്റെ ദേവതയായ ലക്ഷ്മി ദേവിയെയാണ് ധൻതേരസ് അല്ലെങ്കിൽ ധൻത്രയോദശി ദിവസം ആരാധിക്കുന്നത്. സ്വര്‍ണം, വെളളി വാങ്ങാന് മികച്ച ദിവസമെന്ന് കരുതുന്ന ദിനമാണ് ധന്‍തേരസ്. നാളെയാണ് (ഒക്ടോബർ 25) ഈ ദിവസം. ഈ ദിവസം സ്വർണമോ വെളളിയോ വാങ്ങുന്നത് കുടുംബത്തിനു കൂടുതൽ സമ്പത്തും സമൃദ്ധിയും നൽകുമെന്നു കരുതപ്പെടുന്നു.\nRead Here: Diwali 2019 Date in India: ഈ വർഷത്തെ ദീപാവലി എന്നാണ്? അറിയേണ്ടതെല്ലാം\nഈ ദിവസത്തിൽ നാണയങ്ങളും പാത്രങ്ങളും വാങ്ങാറുണ്ട്. ദീപാവലി ആഘോഷങ്ങൾക്കനുസരിച്ച് ഡിസൈൻ ചെയ്ത ലക്ഷ്മി ദേവിയുടെ ചിത്രമുളള നാണയങ്ങളാണ് കൂടുതൽ പേരും വാങ്ങുന്നത്. വാങ്ങിയ സ്വർണവും വെളളിയും പൂജയ്ക്കായി ദേവിയുടെ മുന്നിൽ സമർപ്പിക്കും.\nധൻതേരസ് ദിനത്തിൽ സ്വർണവും വെളളിയും വാങ്ങുന്നതിന് ശുഭ മുഹൂർത്തമുണ്ട്. പുഷ്യ നക്ഷത്ര ദിനം, ധൻതേരസ് ദിനം എന്നീ രണ്ടു ദിവസം ഇതിനു മികച്ചതാണെന്നു കരുതുന്നു. ധൻതേരസ് ദിനമായ ഒക്ടോബർ 25 ന് സ്വർണം വാങ്ങാൻ പറ്റിയ മുഹൂർത്തം രാത്രി 7.08 മുതൽ പിറ്റേ ദിവസമായ ഒക്ടോബർ 26 ന് രാവിലെ 6.28 വരെയാണ്. ഇതുകൂടാതെ ഒക്ടോബർ 26 ന് രാവിലെ 6.28 മുതൽ ഉച്ച തിരിഞ്ഞ് 3.46 വരെയും സ്വർണം വാങ്ങാൻ മികച്ച സമയമാണ്.\nWeb Title: Dhanteras significance auspicious time to buy gold silver


'പിറവം പള്ളി വിധി നടപ്പിലാക്കാത്ത പിണറായി വിജയന് ശബരിമല വിധിയില് ഇത്ര തിടുക്കം കാണിക്കുന്നത് എന്തുകൊണ്ട്?'; വാസ്തവം ഇതാണ് - Daily Reports\nComments Off on ‘പിറവം പള്ളി വിധി നടപ്പിലാക്കാത്ത പിണറായി വിജയന് ശബരിമല വിധിയില് ഇത്ര തിടുക്കം കാണിക്കുന്നത് എന്തുകൊണ്ട്?’; വാസ്തവം ഇതാണ്\nപിറവം പള്ളിയുമായി ബന്ധപ്പെട്ടുള്ള സുപ്രീം കോടതി വിധി നടപ്പിലാക്കാത്ത പിണറായി വിജയന് എന്ന മുഖ്യമന്ത്രി ശബരിമല വിധിയില് ഇത്രയും തിടുക്കം കാണിക്കുന്നത് എന്തുകൊണ്ട് എന്ന് ചോദിക്കുന്നത് സംഘികളും സംഘപരിവാറിന് കുട പിടിച്ചു നല്‍കുന്ന മറ്റ് പാര്‍ട്ടികളും സംഘടനകളുമാണ്. അവര്‍ക്ക് പിറവം പള്ളി വിധിയെ കുറിച്ച് വ്യക്തമായി അറിയാം എന്നിട്ടും അവര് അറിഞ്ഞില്ലെന്ന് നടിക്കുന്നു. ശബരിമല വിധി വേഗത്തില് നടപ്പിലാക്കുന്നതിലൂടെ പിണറായി വിജയന് ഹിന്ദുക്കളെ വേട്ടയാടുന്ന എന്ന തരത്തില് അക്കൂട്ടര് കാര്യങ്ങള് പറഞ്ഞുപരത്തുകയാണ്. കേരളത്തില് വര്‍ഗീയതയുടെ വിഷവിത്ത് പാകി നേട്ടം കൊയ്യുക എന്നതിലുപരി മറ്റൊരു ലക്ഷ്യവും അവര്‍ക്കില്ല. നിയമങ്ങളെ കുറിച്ചും കോടതി വിധിയെ കുറിച്ചും പരിണിതപ്രജ്ഞരായ ചിലര് പോലും പിറവം പള്ളി വിധിയെയും ശബരിമല വിധിയെയും ഒരേ ചരടില് കെട്ടിയിട്ടാണ് പിണറായി വിജയനെതിരെ രംഗത്തുവന്നിരിക്കുന്നത്. എന്നാല്, കോടതി വിധികളെ കുറിച്ച് വേണ്ടത്ര ഗ്രാഹ്യമില്ലാത്ത സാധാരണക്കാരായ ജനങ്ങള് സംഘികളുടെ വ്യാജ പ്രചരണങ്ങള്‍ക്ക് മുന്നില് വീണുപോയിരിക്കുന്നു. അത്തരക്കാര് ചുവടെ നല്‍കിയിരിക്കുന്ന ഫേസ്ബുക്ക് പോസ്റ്റ് നിര്‍ബന്ധമായും വായിക്കുക. പിറവം പള്ളിയുമായി ബന്ധപ്പെട്ട വിധിയും ശബരിമലയുമായി ബന്ധപ്പെട്ട പരമോന്നത കോടതിയുടെ വിധിയും തമ്മിലുള്ള വ്യത്യാസം ഇവിടെ ചേര്‍ക്കുന്നു. ബിസിനസ് അനലിസ്റ്റായ ജോസ് ജോസഫ് കൊച്ചുപറമ്പിലിന്റെ ഫേസ്ബുക്ക് പോസ്റ്റാണ് ഇക്കാര്യങ്ങളെ കുറിച്ച് വ്യക്തമാക്കുന്നത്. ശബരിമലയുമായി ബന്ധപ്പെട്ട വിധി ഭരണഘടനാ ബഞ്ചിന്റെ വിധിയാണെന്നതും പിറവം പള്ളിയുമായി ബന്ധപ്പെട്ട വിധി വെറും സിവില് കേസിന്മേലുള്ള വിധിയാണെന്നും സാധാരണക്കാരായ ജനങ്ങളെങ്കിലും അറിഞ്ഞിരിക്കണം. ഈ രണ്ട് വിധികളിലും സര്‍ക്കാറിനുള്ള റോള് എന്താണെന്നും ഇവിടെ വ്യക്തമാക്കുന്നു. ഫേസ്ബുക്ക് പോസ്റ്റിന്റെ പൂര്‍ണ്ണരൂപം:\n” പിണറായി വിജയനെന്താ പിറവം പള്ളി വിധി നടപ്പാക്കാത്തത്? ക്രിസ്ത്യാനികളെ പേടിയായിട്ടല്ലേ?”\nകഴിഞ്ഞ 7-8 ദിവസമായി കണ്ടുതുടങ്ങിയ ഒരു ചോദ്യമാണ്. ഒറ്റനോട്ടത്തിൽ നല്ല ചോദ്യവുമാണ് – നടപ്പാക്കാത്ത ഒരു സുപ്രീം കോടതി വിധി, അതും ഒരു പള്ളി വിഷയം : സംഘിസ്ഥാൻ റ്റീംസിൻ്റെ ഉദ്ദേശങ്ങൾ പലതും നടക്കും.\nഈ ചോദ്യം എന്നോട് നേരിട്ട് ചോദിച്ച മൂന്ന് പേരോട് ഞാൻ ഉടൻ തിരിച്ച് ചോദിച്ചത് “എന്താണ് പിറവം പള്ളി വിധി?” എന്നാണ്.\nഅതിശയോക്തി പറയുവല്ല, ചർച്ച അവിടെത്തീർന്നു. കാരണം, അവർക്കാർക്കും അത് എന്താണെന്ന് പോലും അറിയില്ലായിരുന്നു.\nപക്ഷേ എൻ്റെ പിടിവിട്ടുപോയത് ഇന്നലെ എതോ ഒരു വാർത്താചാനലിൻ്റെ ഫേസ്ബുക്ക് പേജിൽ ഒരു കമൻ്റ് കണ്ടപ്പോഴാണ് :\n” പിറവം പള്ളി പൊളിക്കാനുള്ള വിധി പിണറായി എന്താ നടപ്പാക്കത്തത് ?” എന്ന് !!\nമലങ്കരക്കേസ്, ഓർത്തഡോക്സ്-യാക്കോബായ തർക്കം എന്നൊക്കെ പേരിലുള്ള ഒരു കേസുകെട്ട് കേരളസമൂഹത്തിനു മുന്നിൽ കുറേ വർഷങ്ങളായി നടക്കുന്നുണ്ട്. സത്യം പറഞ്ഞാൽ മൊത്തം മലയാളികളിൽ ഒരു ചെറിയ വിഭാഗത്തെ മാത്രം ബാധിക്കുന്ന ഒരു വിഷയമാണെങ്കിലും, ന്യായമായ ഒരു ക്രമസമാധാനപ്രശ്നം ഉണ്ടാക്കാനുള്ള മരുന്നൊക്കെ അതിലുണ്ട്. ഒരേ ചരിത്രവും പാരമ്പര്യവുമുള്ള, ഇടക്കാലത്ത് പല കാരണങ്ങളാൽ രണ്ടായി പിരിഞ്ഞ ഈ വിഭാഗങ്ങളിൽ ആരാണു ‘ശരിക്കും മുതലാളി’ എന്നതാണു തർക്കം. വിശദവിവരങ്ങളടങ്ങിയ ഒരു പോസ്റ്റിൻ്റെ ലിങ്ക് കമൻ്റിൽ കൊടുത്തിട്ടുണ്ട്.\nഎന്തായാലും, നൂറ് വർഷത്തോളം നീണ്ട കേസുകളികൾക്കൊടുവിൽ ഓർത്തഡോക്സ് പക്ഷമാണു യഥാർത്ഥ മലങ്കരവിഭാഗം എന്നാണ് സുപ്രീം കോടതി വിധിച്ചത്. അതിൻപ്രകാരം ആ പക്ഷത്തിൻ്റെ പ്രതിനിധിസഭയേയും , കാതോലിക്കാ ബാവായെ മലങ്കരസഭയുടെ അധിപനായും കോടതി അംഗീകരിച്ചു. 1934ൽ രൂപീകൃതമായ അവരുടെ ഭരണഘടനയനുസരിച്ച് പള്ളികൾ ഭരിക്കപ്പെടണമെന്നും പറഞ്ഞു.\nഓരോ പള്ളി തിരിച്ചും സമാനമായ കേസുകൾ നടന്നെങ്കിലും, പള്ളികളും 1934ലെ ഭരണഘടനയനുസരിച്ചോളാൻ കോടതി പറഞ്ഞു. അത് പിറവം പള്ളിക്കും ബാധകമായി.\n2. എന്താണവിടുത്തെ പ്രശ്നം?\nപിറവം വലിയപള്ളി എന്നത് യാക്കോബായസഭക്കാരുടെ ഒരു തലപ്പള്ളിയാണ്. ആ ഇടവകയിലെ അംഗങ്ങളിൽ ബഹുഭൂരിപക്ഷം യാക്കോബായസഭയുടെ പരമാദ്ധ്യക്ഷനായ പാത്രിയാർക്കീസിനെയും ആ പക്ഷത്തെ മെത്രാന്മാരെയും അംഗീകരിക്കുന്നു; ഓർത്തഡോക്സ് സഭാദ്ധ്യക്ഷനെ അംഗീകരിക്കുന്നില്ല. അതുകൊണ്ട് ഈ വിധി അവർക്ക് സ്വീകാര്യമല്ല.\nപള്ളിയിൽ നിന്നും ആരെയും ഇറക്കലോ പുറത്താക്കലോ ഒന്നും വിധിയുടെ ഭാഗമല്ല. പള്ളിയും പള്ളിഭരണവും ഇപ്പോഴുള്ള ഇടവകക്കാർക്ക് തന്നെ നടത്താം. പക്ഷേ പള്ളിയുടെ വികാരിയായി ഒരു വൈദികനെ നിയമിക്കാനുള്ള അധികാരം നിയമപരമായി ഇപ്പോൾ ഓർത്തഡോക്സ് സഭയ്ക്കാണ്. ഒന്നൂടി പരത്തിപ്പറഞ്ഞാൽ , ആ പള്ളിയുടെ വികാരി, അയാൾക്ക് മുകളിലുള്ള മെത്രാൻ, അതിനും മുകളിലുള്ള മെത്രാപ്പോലീത്താ എന്നിവർ ഇപ്പോൾ ഓർത്തഡോക്സുകാരായി നിൽക്കുന്നവരാകും. അത് ഇടവകാംഗങ്ങൾ സമ്മതിക്കുന്നില്ല. ഇത് പിറവം പള്ളീൽ മാത്രമല്ല, തർക്കമുള്ള എല്ലാ പള്ളിയിലും പ്രശ്നം ഇത് തന്നെ.\n4. അപ്പോ പള്ളി പൊളിക്കാൻ വിധിയിലില്ല?\nഈ കേസിൽ കേരളസർക്കാർ ഒരു കക്ഷിയോ സാക്ഷിയോ ഇടപെടൽ കക്ഷിയോ ഒന്നുമല്ല. രണ്ട് സാമുദായിക വിഭാഗങ്ങൾ തമ്മിലുള്ള സിവിൽ കേസിൽ സർക്കാരിന് ഒരു റോളുമില്ല.\nപക്ഷേ വിധി നടപ്പാക്കാൻ കേസ് ജയിച്ചവർക്ക് സ്വയം കഴിയാതെ വരുമ്പോൾ അവർക്ക് സർക്കാർ സഹായം ആവശ്യപ്പെടാം. ആ സഹായം സർക്കാർ നൽകുന്നില്ലയെങ്കിൽ അവർക്ക് സർക്കാരിനെതിരായി കോടതിയലക്ഷ്യം ഫയൽ ചെയ്യാം. പിറവം പള്ളിയുടെ കാര്യത്തിൽ വിധി വന്ന് വളരെ നാളുകൾ ആയിക്കഴിഞ്ഞിട്ടും, അങ്ങനെയൊരു ഹർജി സുപ്രീം കോടതിയിലേയ്ക്ക് പോയത് ഈ കഴിഞ്ഞ ദിവസം , ശബരിമല വിഷയുമായി ബന്ധപ്പെട്ട് ഈ കേസ് ചർച്ചയായപ്പോഴാണ്. ഇതുവരെ അങ്ങനെയൊരു ഹർജി പോകാതിരുന്നത് എന്ത് എന്നാലോചിച്ചു നോക്കൂ. വിധി നടപ്പാക്കണമെന്ന് ആദ്യം ആവശ്യപ്പെട്ടപ്പോൾ ഒരു സമവായ മാർഗ്ഗമൊക്കെ സർക്കാർ നോക്കിയത് ശരിയാണ്. ഇത് ഒന്നോ രണ്ടോ പള്ളിയിൽ ഒതുങ്ങുന്ന വിഷയമല്ല, കേസുകൾ പലതും നടക്കുമ്പോഴും സമാന്തരമായി സമവായചർച്ചകളും നടക്കുന്നുണ്ട്.\nഇനിയിപ്പോ എന്തായാലും കോടതി നിർദ്ദേശം ഉടൻ വരും. സ്വാഭാവികമായും വിധി നടപ്പാക്കൽ സർക്കാരിൻ്റെ ചുമതലായി മാറും\n6. എന്നാൽ അത് പോലെ ഇവിടെയും അനങ്ങാതെ ഇരുന്നാപ്പോരേ?\nഇവിടെ അത് കഴിയില്ല. കാരണം, മൗലികാവകാശം വിഷയമായ ഒരു റിട്ട് ഹർജിയിൽ വിധിയുണ്ടായാൽ സർക്കാരിനാണു പ്രാഥമിക ഉത്തരവാദിത്തം. ഹർജിക്കാരൻ്റെ മൗലികാശകാശം സംരക്ഷിക്കാൻ തത്ക്കാലം കഴിയില്ല എന്നൊക്കെ കോടതിയിൽ പോയി പറഞ്ഞാൽ ചിലപ്പോ പിറ്റേന്ന് രാജിവെക്കേണ്ടിവരും.\nചുരുക്കിപ്പറഞ്ഞാൽ – താരതമ്യം ചെയ്യാനേ കഴിയാത്ത രണ്ട് വിധികളാണ് ഇവ.\nശബരിമല വിഷയത്തിൽ സമരത്തിനിറങ്ങിയ ദിവസം മുതൽ യാക്കോബായ സഭക്കാർ അതിനു കട്ട സപ്പോർട്ടായിരുന്നു. നാമജപയാത്രകൾക്ക് പലയിടത്തും സ്വീകരണം നൽകി എന്ന് മാത്രമല്ല, പൊതുയോഗങ്ങളിൽ മെത്രാന്മാർ സംബന്ധിക്കുകയും ചെയ്തു. ‘വിശ്വാസത്തിൽ സുപ്രീം കോടതി ഇടപെടരുത്’ എന്ന വാദം അവർക്കും ആകർഷകമായിരുന്നു.\nപക്ഷേ ഇപ്പോൾ സംഘികളെല്ലാം പിറവം പള്ളി വിധി നടപ്പാക്കണം എന്ന ലൈനിലാണ്. അതായത് യാക്കോബയക്കാർക്കിട്ട് പണി കിട്ടിയെന്ന്.\nഅത് ഒരു ചതിയായിപ്പോയി കേട്ടോ. 🙂 🙂\nകഴിഞ്ഞ കുറച്ച് ദിവസങ്ങളായി ശബരിമലയില് നിന്നുവരുന്ന വാര്‍ത്തകളിലെല്ലാം എസ്.പി യതീഷ് ചന്ദ്രയുണ്ട്.…\nപത്തനംതിട്ട ബസ് സ്റ്റാന്റില് നിന്ന് ശബരിമലയിലേക്ക് എത്തിയ യുവതിയെ വിശ്വാസികള് തടയുന്നു.…\n24 Oct 2018 3.31 am


പൊന്നുമോളെ ഉണ്ണീ, കണ്ണുതുറക്ക് നീ…’സ്‌മിജയെ ആശ്വാസിപ്പിക്കാനാവതെ ബന്ധുക്കളും നാട്ടുകാരും | Gramajyothi News\nപൊന്നുമോളെ ഉണ്ണീ, കണ്ണുതുറക്ക് നീ…’സ്‌മിജയെ ആശ്വാസിപ്പിക്കാനാവതെ ബന്ധുക്കളും നാട്ടുകാരും\nJune 12, 2018 11:42 am Published by : Chief Editor\nപൊലിഞ്ഞത് ആറു വര്‍ഷം കാത്തിരുന്നു കിട്ടിയ കുരുന്ന്\nമകള് വിദ്യാലക്ഷ്മിയുടെ മൃതദേഹം കണ്‍മുന്നില് കണ്ട സ്മിജ പൊട്ടികരഞ്ഞ് തളര്‍ന്നുവീണു. ഒപ്പമുണ്ടായിരുന്ന ബന്ധുക്കള്‍ക്ക് ആ രംഗങ്ങള് സഹിക്കാവുന്നതിലും അപ്പുറമായിരുന്നു. സ്മിജയെ ആശ്വസിപ്പിക്കാന് അര്‍ക്കും കഴിയില്ല കാരണം അത്രമേല് തകര്‍ന്നുപോയി ആ അമ്മ.\nആറു വര്‍ഷത്തെ കാത്തിരിപ്പിനൊടുവിലാണ് സനലിനും സ്മിജയ്ക്കും വിദ്യാലക്ഷ്മി പിറന്നത്. രണ്ടുമാസം മുന്‍പാണ് ജോലിയുടെയും കുട്ടിയുടെ പഠിപ്പിന്റെയും സൗകര്യത്തിന് വാഴക്കാല സ്വദേശിയായ സനല് കാക്കനാട് നിന്ന് മരടിലെ വാടക വീട്ടിലേക്ക് താമസം മാറിയത്. ഇവരുടെ ഏകമകളാണ് വിദ്യാലക്ഷ്മി. ഒരു വളവിനപ്പുറം സംഭവിച്ച അപകടം കവര്‍ന്നെടുത്ത ഇവരുടെ പൊന്നോമനയുടെ വേര്‍പാട് ആരുടെയും ഉള്ളലിയിക്കുന്നതാണ്. സ്വകാര്യ ബാങ്കില് ഉദ്യോഗസ്ഥനാണ് സനല്. മകളെ നോക്കാനായാണ് സ്മിജ ജോലി ഉപേക്ഷിച്ചത്.\nവൈകിട്ട് 6:20ഓടെ ശ്രീലക്ഷ്മിയുടെ മൃതദേഹം വീട്ടിലെത്തിച്ചപ്പോള് ‘ പൊന്നുമോളെ ഉണ്ണീ, കണ്ണുതുറക്ക് നീ…’എന്ന ചങ്കുപൊട്ടിയുള്ള സ്മിജയുടെ കരച്ചില് താങ്ങാവുന്നതിനും അപ്പുറമാണ്. അല്‍പം കൂടി ശ്രദ്ധിച്ചിരുന്നെങ്കിലെന്ന് വിലപിക്കാനേ കഴിയൂ.\nമരടിലെ കിഡ്‌സ് വേള്‍ഡ് എന്ന ഡേ കെയര് സെന്ററിന്റെ വാന് കുളത്തിലേക്ക് മറിഞ്ഞപ്പോള് പൊലിഞ്ഞത് രണ്ട് കുരുന്ന് ജീവനുകളാണ് വിദ്യാലക്ഷ്മിയുടെയും ആദിത്യന്റെയും.


240 ലീഗ് മത്സരങ്ങളിൽ നിന്ന് 164 ഗോളുകൾ. 24 തവണ ചാമ്പ്യൻസ് ലീഗിൽ ഇറങ്ങിയപ്പോൾ അടിച്ചു കൂട്ടിയത് 20 ഗോളുകൾ. യൂറോപ്പ ലീഗിലാകട്ടെ 36 മത്സരങ്ങളിൽ നിന്ന് 13 ഗോളും. ഈ സീസണിൽ ഇത് വരെ വാരികൂട്ടിയത് 21 ഗോളുകൾ. 20 + ഗോളുകൾ ഒരു സീസണിൽ നേടുന്നത് ഇത് അഞ്ചാം തവണയും. അലൻ ഷിയററും  അഗ്വേറോയും  മാത്രമാണ് അഞ്ചിൽ കൂടുതൽ സീസണുകളിൽ 20+ ഗോളുകൾ നേടിയിട്ടുള്ള താരങ്ങൾ. ഇവിടെ ചേർത്തിരിക്കുന്നത് 27 വയസ്സ് മാത്രം പ്രായമുള്ള ഹാരി കെയ്ൻ എന്ന പൂർണത കൈവരിച്ച ഇംഗ്ലീഷ് സ്‌ട്രൈക്കറുടെ റെക്കോഡ് ബുക്കിലെ ചില ഏടുകളാണ്.\n2014 ൽ സീനിയർ ടീമിൽ ഇടം പിടിച്ച നാൾ മുതൽ കെയ്ൻ ഇംഗ്ലണ്ടിൽ ഒരു തരംഗമാണ്. ആദ്യ സീസണിൽ ടീമിനായി അടിച്ചു കൂട്ടിയത് 31 ഗോളുകൾ ആണ്. ഏറ്റവും മികച്ച യുവ താരമെന്ന ബഹുമതിയും കന്നി സീസണിൽ മേടിച്ചെടുക്കുകയും ചെയ്തു. ഇരു കാല് കൊണ്ടും തലകൊണ്ടും അപകടകാരിയായ കെയ്ൻ ഗോൾ മുഖത്തു മുഴക്കുന്ന ഭീഷണി വളരെ വലുതാണ്. ഫാൾസ് 9, വിങ്ങർ എന്നീ പൊസിഷനിലും ടീമിന് കെയ്‌നിന്റെ സേവനം തേടാവുന്നതാണ്.\nഒരു മികച്ച ടീം പ്ലയെർ കൂടി ആണ് ഈ ഇംഗ്ലീഷ് താരം. തന്നെ വളർത്തി വലുതാക്കിയ ടീമിനോട് കൂറും ഉണ്ട്. പക്ഷെ എത്ര നാൾ കെയ്‌നിന്റെ സേവനം ടോട്ടൻഹാമിന് പിടിച്ചു നിറുത്താൻ സാധിക്കും എന്ന് കണ്ടറിയണം. റയൽ മാഡ്രിഡ്, മാഞ്ചസ്റ്റർ സിറ്റി പോലുള്ള ക്ലബ്ബുകൾ താരത്തിന്റെ സേവനത്തിനായി വട്ടമിട്ട് പറക്കുന്നുണ്ട്. അല്ലെങ്കിലും കരിയറിൽ ഒരു ഉയർച്ചക്ക് ഒരു നല്ല മാറ്റം കെയ്‌നിനും അത്യാവശ്യമാണ്.7കൊല്ലം ഒരു ട്രോഫി പോലും നേടാനാവാതെ ടോട്ടൻഹാമിൽ തുടർന്ന താരം കുറച്ചു കൂടി മികച്ച മേച്ചിൽ പുറങ്ങൾ അർഹിക്കുന്നു.


മഴക്കെടുതിയില് സഫ്വാൻ യാത്രയായി; ജംഷീനക്ക് ഇനി കൂട്ട് കിനാവുകൾ മാത്രം - Media Vision News\nമഴക്കെടുതിയില് സഫ്വാൻ യാത്രയായി; ജംഷീനക്ക് ഇനി കൂട്ട് കിനാവുകൾ മാത്രം\nമലപ്പുറം(www.mediavisionnews.in): പുത്തന് കിനാവുകള്‍ക്ക് സാക്ഷിയായ കല്യാണപന്തലിലേക്ക് സഫ്വാന് ഒരിക്കല് കൂടിയെത്തിയപ്പോള് ഉയര്‍ന്നത് പൊട്ടിക്കരച്ചിലുകള്. വിവാഹത്തിന് രണ്ടു ദിവസം മാത്രം അകലെയാണ് കനത്ത മഴയെ തുടര്‍ന്നുണ്ടായ ഉരുള്‍പൊട്ടലില് സഫ്വാന് മരണപ്പെട്ടത്.\nആഗസ്റ്റ് പന്ത്രണ്ടിനായിരുന്നു മലപ്പുറം പെരിങ്ങാവ് കൊടപ്പറമ്പ് മാന്ത്രമ്മലിൽ മുഹമ്മദലിയുടെ മകൻ സഫ്വാന്റെയും ജംഷീനയുടേയും വിവാഹം. രണ്ട് ദിവസം കഴിഞ്ഞ് ആഗസ്റ്റ് 15ന് പ്രദേശത്ത് ഉണ്ടായ ഉരുൾപ്പൊട്ടലിൽ പ്രിയപ്പെട്ടവരെയും തന്റെ പ്രിയ തമയെയും തനിച്ചാക്കി സഫ്വൻ മരിച്ചതോടെ വേദനയിൽ മുങ്ങിയത് ഒരു നാട് കൂടിയായിരുന്നു.\nഅയൽ വാസിയും തന്റെ പ്രിയ സുഹൃത്തുമായ പാണ്ടികശാല അസ്കറിന്റെ വീട്ടിൽ മണ്ണിടിച്ചിൽ കണ്ടാണ് സഫ്വാനും പിതാവ് മുഹമ്മദലിയും വീടിന് പിന്നിൽ വെച്ചിരുന്ന കോഴിക്കൂട് മാറ്റാനായി പോയത്. പെട്ടന്ന് ഉരുൾപ്പൊട്ടൽ ഉണ്ടാകുകയായിരുന്നു. ഓടി മാറാൻ ശ്രമിച്ചപ്പോഴേക്കും ഇരുവരും മണ്ണിനടിയിൽ അകപ്പെടുകയായിരുന്നു.\nസ്വപ്നങ്ങൾ ബാക്കി വെച്ച് സഫ്വാൻ യാത്രയായപ്പോൾ മകനെ തനിച്ചാകാൻ ആഗ്രഹിക്കാതെ മുഹമ്മദലിയും മരണത്തിന് കീഴടങ്ങി. ദുരന്ത നിവാരണത്തിനുള്ള സന്നദ്ധ സംഘടനയായ വിഖായയുടെ വളണ്ടിയര് കൂടിയായ സഫ്വാന്റെ മരണത്തില് നാട് മുഴുവന് തേങ്ങുകയാണ്. കല്യാണത്തിനു ഒരുക്കിയ പന്തലില് തന്നെയായിരുന്നു സഫ്വാന്റെയും പിതാവിന്റെയും മരണാനന്തര ചടങ്ങുകൾ നടത്തിയത്.\nPrevious articleകേരളത്തിന് 700 കോടി ധനസഹായം പ്രഖ്യാപിച്ചിട്ടില്ലെന്ന് യുഎഇ; ധനസഹായം സംബന്ധിച്ച വിലയിരുത്തല് നടക്കുന്നതേയുള്ളൂ\nNext articleപിണറായി കൂട്ടക്കൊല: പ്രതി സൗമ്യ കണ്ണൂര് ജയിലില് തൂങ്ങി മരിച്ച നിലയില്


Malayalam News - പ്രധാനമന്ത്രി നരേന്ദ്ര മോദിയുടെ വാർത്താസമ്മേളനം| PM Narendra Modi Press Meet Live | News18 Kerala, India Latest Malayalam News | ലേറ്റസ്റ്റ് മലയാളം വാർത്ത\nPM Narendra Modi Press Meet LIVE: ജനങ്ങൾക്ക് നന്ദി പറഞ്ഞ് മോദി; ചോദ്യങ്ങൾക്ക് മറുപടി നൽകി അമിത് ഷാ\nMalayalam.news18.com | May 17, 2019, 5:27 PM IST\nന്യൂഡൽഹി: പ്രധാനമന്ത്രി നരേന്ദ്ര മോദി ഡൽഹിയിൽ വാർത്താസമ്മേളനത്തിൽ പങ്കെടുക്കുന്നു. ബി ജെ പി ദേശീയാധ്യക്ഷൻ അമിത് ഷായ്ക്ക് ഒപ്പമാണ് പ്രധാനമന്ത്രി വാർത്താസമ്മേളനത്തിൽ പങ്കെടുക്കുന്നത്. ജനങ്ങൾക്ക് നന്ദി പറയാനാണ് താൻ വാർത്താസമ്മേളനത്തിൽ പങ്കെടുക്കാൻ എത്തിയതെന്ന് പ്രധാനമന്ത്രി നരേന്ദ്ര മോദി പറഞ്ഞു. അതേസമയം, മാധ്യമപ്രവർത്തകരുടെ ചോദ്യങ്ങൾക്ക് അമിത് ഷാ ആണ് മറുപടി നൽകുന്നത്.\tRead More\nദക്ഷിണേന്ത്യയിൽ പ്രകടനം മെച്ചപ്പെടുത്തും. ഒറ്റയ്ക്ക് ഭരിക്കാനുള്ള ഭൂരിപക്ഷം ഉറപ്പാണെന്ന് അമിത് ഷാ. കർണ്ണാടകയിലും മഹാരാഷ്ട്രയിലും മുന്നേറും. ബംഗാളിലും വടക്ക് കിഴക്കൻ സംസ്ഥാനങ്ങളിലും മുന്നേറ്റം ഉണ്ടാക്കും. - അമിത് ഷാ\nഎല്ലാ വിഷയങ്ങൾക്കും പ്രധാനമന്ത്രി തന്നെ മറുപടി നൽകേണ്ട സാഹചര്യം ഇല്ലെന്ന് അമിത് ഷാ. ചോദ്യത്തിന് തന്നെ അടിസ്ഥാനം ഇല്ലെന്നും അമിത് ഷാ..\nറഫാൽ കേസിൽ തെളിവ് ഉണ്ടെകിൽ രാഹുൽ സുപ്രീംകോടതിയിൽ നല്കണമായിരുന്നെന്ന് അമിത് ഷാ.\nപ്രഗ്യ സിംഗിന്‍റെ സ്ഥാനാർത്ഥിത്വം കാവി ഭീകരത എന്ന പ്രചാരണത്തിന് എതിരായ സന്ദേശം ആയിരുന്നു. കോൺഗ്രസ് അധ്യക്ഷൻ രാജ്യത്തോട് മാപ്പ് പറയണമെന്നും അമിത് ഷാ.\nപ്രഗ്യയ്ക്ക് കാരണം കാണിക്കൽ നോട്ടീസ് നൽകി. മറുപടിയുടെ അടിസ്‌ഥാനത്തിൽ തുടർ നടപടി സ്വീകരിക്കും. ഗോഡ്‌സെ സ്തുതി പാർട്ടി തള്ളുന്നു. പാർട്ടിക്ക് ഈ പ്രസ്താവനയോട് യോജിപ്പ് ഇല്ല. പ്രഗ്യ ഠാക്കൂറിനെ സ്ഥാനാർഥിയാക്കിയത്തിൽ ഖേദം ഇല്ലെന്നും അമിത് ഷാ.\nബംഗാളിൽ ബിജെപിയുടെ 80 പ്രവർത്തകരെ നഷ്ടമായി. കേരളം ഉൾപ്പെടെ മറ്റൊരിടത്തും തെരഞ്ഞെടുപ്പിൽ ആക്രമണം ഇല്ല. എന്തുകൊണ്ട് ബംഗാളിൽ മാത്രം ആക്രമണം: അമിത് ഷാ\nചോദ്യങ്ങൾക്ക് ഉത്തരം നൽകുക അമിത് ഷാ\nസർക്കാർ രൂപീകരിക്കാൻ ബിജെപിക്ക് പൂർണ്ണ ഭൂരിപക്ഷം ലഭിക്കും.\n2014 മെയ് 16നാണ് അധികാരത്തിൽ എത്തിയത്. ചിലരുടെ നിരാശ മെയ് 17ന് തുടങ്ങിയതാണ്. മീററ്റിൽ തുടങ്ങിയതാണ് തന്റെ ആദ്യ റാലി. ഇന്ന് അവസാനിച്ചത് മധ്യപ്രദേശിൽ. രണ്ടു സ്ഥലങ്ങളും സ്വാതന്ത്ര സമരവുമായി ബന്ധപ്പെട്ടിരിക്കുന്നു. ഇതെല്ലാം വെറുതെ സംഭവിക്കുന്നതല്ല, കൃത്യമായി ആസൂത്രണം ചെയ്തത്. ഒരു റാലി പോലും തനിക്ക് റദ്ദാക്കേണ്ടി വന്നിട്ടില്ല. ആദ്യ ദിവസത്തെ അതേ ഉത്സാഹം തന്റെ മുഖത്ത് കാണാം - പ്രധാനമന്ത്രി പറഞ്ഞു..


മഖാൻലാൽ ചതുർവേദി - വിക്കിപീഡിയ\nപണ്ഡിറ്റ് മഖാൻലാൽ ചതുർവേദി\nമഖൻലാൽ ചതുർവേദി 1977 ഇന്ത്യയുടെ സ്റ്റാമ്പ്\n(1889-04-04)4 ഏപ്രിൽ 1889\nBabai, Central Provinces, ബ്രിട്ടീഷ് രാജ്\n30 ജനുവരി 1968(1968-01-30) (പ്രായം 78)\nഭോപ്പാൽ, മധ്യപ്രദേശ്, ഇന്ത്യ\nകവി, എഴുത്തുകാരൻ, നാടകകൃത്ത്, പത്രപ്രവർത്തകൻ\n1955: സാഹിത്യ അക്കാദമി\nഇന്ത്യൻ സ്വാതന്ത്ര്യത്തിനായി ദേശീയ പോരാട്ടത്തിൽ പങ്കുവഹിച്ച പത്രപ്രവർത്തകനായിരുന്നു പണ്ഡിറ്റ് ജി എന്ന് അറിയപ്പെടുന്ന പണ്ഡിറ്റ് മഖാൻലാൽ ചതുർവേദി (1889 ഏപ്രിൽ4- 1968 ജനുവരി 30). കവി, എഴുത്തുകാരൻ, നാടകകൃത്ത് എന്നി മേഖലകളിലും അദ്ദേഹം അറിയപ്പെടുന്നു. 1955 ൽ ഹിം തറിംഗിനി എന്ന കൃതിക്ക് ഹിന്ദിയിൽ അദ്ദേഹത്തിന് ആദ്യത്തെ സാഹിത്യ അക്കാദമി പുരസ്കാരം ലഭിച്ചു. 1963 ൽ സിവിലിയൻ ബഹുമതിയായി അദേഹത്തിന് പത്മഭൂഷൺ ഭാരത സർക്കാർ നൽകി ആദരിച്ചു.\nമധ്യപ്രദേശിലെ ഖന്ധ്വ ജില്ലയിൽ ഖണ്ട്വ ഗ്രാമത്തിലാണ് ചതുർവേദി 1889 ഏപ്രിൽ4ന് ജനിച്ചത്. 16 വയസ്സുള്ളപ്പോൾ സ്കൂൾ അധ്യാപകനായി. പിന്നീട്, പ്രഭ, പ്രതാപ്, കർമ്മവീ എന്നി പ്രസിദ്ധീകരണങ്ങളിൽ പത്രാധിപരായിരുന്നു. ബ്രിട്ടീഷ് രാജ് കാലഘട്ടത്തിൽ ഇദ്ദേഹം പലതവണ തടവിലായിരുന്നു.\nഅദ്ദേഹത്തിന്റെ ശ്രദ്ധേയമായ രചനകളാണ് "വേണു ലോ ഗുഞ്ഞേ ധരാ",ഹിം കിർതിനി , ഹിം തറിംഗിനി (ഹിന്ദി: हिम तरंगिणी), കാലഘട്ടം (ഹിന്ദി: युग चरण), സാഹിത്യ ദേവത (ഹിന്ദി: साहित्य देवता). അദ്ദേഹത്തിന്റെ ഏറ്റവും ശ്രദ്ധേയമായ കവിതകളാണ് ദീപ് സെ ദീപ് ജലെ (ഹിന്ദി: दीप से दीप जले), കൈസ ഛാന്ധ് ബനാ ദേറ്റി ഹയ് (ഹിന്ദി: कैसा छन्द बना देती है), പുഷ്പ് കി അഭിലാഷ് (ഹിന്ദി: पुष्प की अभिलाषा).\nപണ്ഡിറ്റ് ജിയുടെ ഓർമ്മയിൽ 1987 മുതൽ മധ്യപ്രദേശ് സാഹിത്യ അക്കാദമി (മധ്യപ്രദേശ് കൾച്ചറൽ കൌൺസിൽ) വാർഷിക 'മഖാൻലാൽ ചതുർവേദി സമാറോഹ്' സംഘടിപ്പിക്കുന്നു.\n1992ൽ മധ്യപ്രദേശ് നിയമസഭ സ്ഥാപിച്ച ഭോപ്പാലിലെ മഖാൻലാൽ ചതുർവേദി രാഷ്ട്രീയ പത്രകരിത വിശ്വവിദ്യാലയ എന്ന ഒരു പൊതു സർവകലാശാലകി അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടു.\n↑ Sahitya Akademi Awards 1955-2007 ആർക്കൈവ് കോപ്പി വേ ബാക്ക് യന്ത്രത്തിൽ നിന്നും\n↑ Poems by Makhanlal\n↑ Madhya Pradesh Sahitya Academi ആർക്കൈവ് കോപ്പി വേ ബാക്ക് യന്ത്രത്തിൽ നിന്നും\n↑ About Pt. Makhanlal Chaturvedi ആർക്കൈവ് കോപ്പി വേ ബാക്ക് യന്ത്രത്തിൽ നിന്നും\n"https://ml.wikipedia.org/w/index.php?title=മഖാൻലാൽ_ചതുർവേദി&oldid=3419489" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 00:14, 22 ഓഗസ്റ്റ് 2020.


മുത്തൂറ്റ് ചെയര്‍മാന് എം ജി ജോര്‍ജ് മരിച്ചത് വീടിന്റെ നാലാം നിലയില് നിന്നു വീണ് – Media Mangalam\nമുത്തൂറ്റ് ചെയര്‍മാന് എം ജി ജോര്‍ജ് മരിച്ചത് വീടിന്റെ നാലാം നിലയില് നിന്നു വീണ്\nMMNetwork Desk March 7, 2021\nന്യൂഡല്‍ഹി : മുത്തൂറ്റ് ചെയര്‍മാന് എം ജി ജോര്‍ജ് മരിച്ചത് ഡല്‍ഹിയിലെ വീടിന്റെ നാലാം നിലയില് നിന്നു വീണെന്ന് പൊലീസ്. ഉടനെ അദ്ദേഹത്തെ ആശുപത്രിയിലെത്തി വിദഗ്ധ ചികിത്സ നല്‍കിയെങ്കിലും ജീവന് രക്ഷിക്കാനായില്ല. പോസ്റ്റ്‌മോര്‍ട്ടം നടത്തിയെന്നും മരണത്തില് ദുരൂഹതയില്ലെന്നുമാണ് ഡല്‍ഹി പൊലീസ് പറയുന്നത്.\nഅഞ്ചാം തിയതിയാണ് ജോര്‍ജ് കെട്ടിടത്തില് നിന്ന് വീണ് മരിക്കുന്നത്. വിവരമറിഞ്ഞ് സ്ഥലത്തെത്തിയ ഡല്‍ഹി പൊലീസ് പരിശോധന നടത്തിയിരുന്നു. സ്ഥലത്തെ സിസിടിവി ദൃശ്യങ്ങള് ശേഖരിക്കുകയും മൊഴികള് രേഖപ്പെടുത്തുകയും ചെയ്തു. ഇന്നലെയാണ് മുത്തൂറ്റ് ചെയര്‍മാന് എം ജി ജോര്‍ജ് അന്തരിച്ചത്. 71 വയസ്സായിരുന്നു. വാര്‍ധക്യസഹജമായ അസുഖങ്ങളെ തുടര്‍ന്ന് വീട്ടില് വിശ്രമത്തിലായിരുന്നു അദ്ദേഹം.ഇന്നലെ മൃതദേഹം ഡല്‍ഹിയില് പൊതുദര്‍ശനം നടത്തിയിരുന്നു. സാമൂഹ്യ, സാംസ്‌കാരിക, രാഷ്ട്രീയമേഖലകളിലെ നിരവധി പ്രമുഖര് അന്തിമോപചാരം അര്‍പ്പിച്ചു. ഇന്ന് കേരളത്തില് എത്തിക്കുന്ന മൃതദേഹം കൊച്ചിയില് പൊതുദര്‍ശനത്തിനുവെക്കും. മുത്തൂറ്റ് ഗ്രൂപ്പ് സ്ഥാപനങ്ങളുടെ ചെയര്‍മാനായ എം ജി ജോര്‍ജ് ഓര്‍ത്തഡോക്‌സ് സഭാ ട്രസ്റ്റി, ഫിക്കി കേരള ഘടകം ചെയര്‍മാന് എന്നീ നിലകളിലും പ്രവര്‍ത്തിച്ചിട്ടുണ്ട്.\ndeath house m g george muthoot chairman\nമന്ത്രി എ കെ.ബാലനെതിരെ പാലക്കാട് നഗരത്തിൽ പോസ്റ്ററുകൾ\n'കല്ലിക്കൊത്ത'നാകരുതെന്ന് സിപിഎം; ചെന്നിത്തലയെ ആര് തളയ്ക്കുമെന്നറിയാതെ സിപിഐ\nകനത്ത മഴയുണ്ടാവുമെന്ന മുന്നറിയിപ്പ് ; പി.എസ്.സി. പരീക്ഷകൾ മാറ്റിവെച്ചു\nരാജ്യ സുരക്ഷ മുഖ്യം; സംസ്ഥാന പോലീസ് മേധാവികളുമായി കേന്ദ്ര ആഭ്യന്തര മന്ത്രി അമിത് ഷായുടെ കൂടിക്കാഴ്ച\nതെന്മല പരപ്പാര് ഡാമിന്റെ ഷട്ടറുകള് 160 സെ.മീ ഉയര്‍ത്തി; കല്ലടയാറിന്റെ കരയിലുള്ളവര്‍ക്ക് അതീവ ജാഗ്രതാ നിര്‍ദേശം\nകോഹ്ലിക്ക് വേണ്ടി ലോകകപ്പ് നേടൂ; ഇന്ത്യൻ താരങ്ങളോട് സുരേഷ് റെയ്‌ന


തയ്വാനിലെ എമ്മ എന്ന വെള്ള കണ്ടാമൃഗം ജപ്പാനില് എത്തിയതിനു പിന്നില് – Newscom – Malayalam News\nതയ്വാനിലെ ലിയോഫു സഫാരി പാർക്കിലെ എമ്മ എന്ന അഞ്ചു വയസ്സുകാരിയായ വെള്ള കണ്ടാമൃഗത്തെ ഇപ്പോൾ ജപ്പാനിലെ ടോബോ പാർക്കിലേക്ക് അയച്ചിരിക്കുകയാണ്. വ്യത്യസ്തമായി തോന്നുമെങ്കിലും ഇതിനു പിന്നിൽ ഗൗരവമുള്ള ഒരു കാര്യം ഉണ്ട്. ഏഷ്യയിൽ ഗണ്യമായി കുറയുന്ന വെള്ള കണ്ടാമൃഗങ്ങളുടെ എണ്ണം വർദ്ധിപ്പിക്കുക എന്ന ലക്ഷ്യത്തോടെയാണ് എമ്മയെ പതിനാറ് മണിക്കൂർ നീളുന്ന യാത്രയ്ക്കൊടുവിൽ ടോബോയിൽ എത്തിച്ചത്.\nകൊവിഡ് വ്യാപനത്തെ തുടർന്നാണ് എമ്മയെ ടോബോയിൽ എത്തിക്കാൻ വൈകിയത് എന്നാണ് മൃഗശാല അധികൃതർ പറയുന്നത്. മുന്‍പ് മാർച്ചിൽ എത്തിക്കാൻ ആയിരുന്നു തീരുമാനിച്ചിരുന്നത്. എന്നാൽ ഇപ്പോൾ തയ്വാനില് വളർന്ന എമ്മ ചെറിയ ജപ്പാൻ പദങ്ങൾ പഠിച്ചാണ് എത്തിയിട്ടുള്ളത് എന്നത് തീർത്തും ആശ്ചര്യപെടുത്തുന്ന കാര്യമാണ്. ടോബോ പാർക്കുമായി പെട്ടെന്ന് പരിചിതമാകാൻ അധികൃതർ എമ്മയെ പരിശീലിപ്പിക്കുകയാണ്.\nവേൾഡ് വൈഡ് ഫണ്ട് ഫോർ നേച്ചറിന്റെ കണക്കുകൾ പ്രകാരം നിലവിൽ ലോകത്ത് ആകെ 18,000 വെള്ള കണ്ടാമൃഗങ്ങൾ മാത്രമാണ് അവശേഷിക്കുന്നത്. സമീപഭാവിയിൽ വംശനാശ ഭീഷണി നേരിടുന്ന ജീവികളുടെ കൂട്ടത്തിലാണ് ഇപ്പോൾ വെള്ള കണ്ടാമൃഗങ്ങളുടെ സ്ഥാനം.


Trump declares national emergency to build US-Mexico border wall | മെക്സിക്കൻ മതിൽ നിർമ്മാണം; പുതിയ തന്ത്രവുമായി ഡൊണാൾഡ് ട്രംപ്, അമേരിക്കയിൽ അടിയന്തിരാവസ്ഥ!! - Malayalam Oneindia\n43 min ago രാജ്യം 72ാമത് റിപബ്ലിക്ക് ദിനാഘോഷ നിറവില്, കനത്ത സുരക്ഷാ ക്രമീകരണങ്ങള് സജ്ജം\n58 min ago Today Horoscope in Malayalam (26th Jan 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\nPublished: February 15 2019, 23:04 [IST]\nന്യൂയോർക്ക്: സ്വപ്ന പദ്ധതിയായ മെക്സിക്കന് മതിലിന് ഫണ്ട് ലഭിക്കാൻ ഡൊണാൾഡ് ട്രംപിന്റെ പുതിയ നീക്കം. അമേരിക്കയിൽ അടിയന്തിരാവസ്ഥ പ്രഖ്യാപനവുമായാണ് പ്രസിഡന്റ് രംഗത്തെത്തിയിരിക്കുന്നത്. മെക്സിക്കന് മതിലിന് ഫണ്ട് അനുവദിക്കില്ലെന്ന നിലപാടില് പ്രതിപക്ഷ അംഗങ്ങള് ഉറച്ചുനിന്നതോടെയാണ് പുതിയ തന്ത്രങ്ങളുമായി ട്രംപിന്റെ നീക്കം.\nഅനധികൃത കുടിയേറ്റം തടയുന്നതിനായാണ് അമേരിക്ക-മെക്‌സിക്കോ അതിര്‍ത്തിയില് മതില് പണിയാന് ട്രംപ് തീരുമാനിച്ചത്. മതില് നിര്‍മിക്കുമെന്നത് തിരഞ്ഞെടുപ്പ് കാലത്ത് ട്രംപിന്റെ പ്രധാന വാഗ്ദാനമായിരുന്നു. എന്നാല്, അമേരിക്കന് സെനറ്റ് 1.6 ബില്യണ് ഡോളര് മാത്രമാണ് ഇതിനായി അനുവദിച്ചിട്ടുള്ളത്. ഈ സാഹചര്യത്തിലാണ് ട്രംപിന്റെ പുതിയ നീക്കം.\nമതില് നിര്‍മ്മിക്കാന് 20 ബില്യണ് ഡോളറാണ് ചെലവ് പ്രതീക്ഷിക്കുന്നത്. ലോക വ്യാപക പ്രതിഷേധങ്ങളെയും മറികടന്നാണ് ട്രംപ് മെക്സിക്കൻ മതിലുമായി രംഗത്തെത്തിയത്. തിപക്ഷത്തിന് പുറമെ റിപ്പബ്ലിക്കന് പ്രതിനിധികളും ട്രംപിന്റെ നീക്കത്തിനെതിരെ രംഗത്ത് വന്നിട്ടുണ്ട്. അടിയന്തിരാവസ്ഥ പ്രഖ്യാപനത്തിനെതിരെ അമേരിക്കയിൽ വൻ പ്രതിഷേധം നടക്കുന്നുണ്ടെന്നാണ് റിപ്പോർച്ചുകൾ.\ndonald trump us mexico wall ഡൊണാൾഡ് ട്രംപ് യുഎസ് മെക്സിക്കോ\nStory first published: Friday, February 15, 2019, 23:04 [IST]


'അറിയാത്ത കാര്യങ്ങള് പറയരുത്'; അഫ്രീദിയ്ക്ക് മറുപടിയുമായി വിരാട് കോഹ്‌ലി-virat kohli slams shahid afridis remark on kashmir\nVirat Kohli Slams Shahid Afridis Remark On Kashmir\n'അറിയാത്ത കാര്യങ്ങള് പറയരുത്'; അഫ്രീദിയ്ക്ക് മറുപടിയുമായി വിരാട് കോഹ്‌ലി\nഇന്ത്യയെ വിമര്‍ശിച്ച പാക്കിസ്ഥാന് താരം ഷാഹിദ് അഫ്രീദിയ്ക്ക് മറുപടിയുമായി ഇന്ത്യന് ക്രിക്കറ്റ് ഇതിഹാസം സച്ചിന് തെൻഡുല്‍ക്കര് നേരത്തെ രംഗത്തെത്തിയിരുന്നു\nമുംബൈ: ഇന്ത്യയെ കുറിച്ചുള്ള മുന് പാക്കിസ്ഥാന് നായകന് ഷാഹിദ് അഫ്രീദിയുടെ പ്രസ്താവനയ്ക്ക് മറുപടിയുമായി ഇന്ത്യന് താരങ്ങള് രംഗത്ത്. മുന് ഓപ്പണര് ഗൗതം ഗംഭീറായിരുന്നു ആയിരുന്നു അഫ്രീദിയ്‌ക്കെതിരെ ആദ്യം രംഗത്തെത്തിയത്. ഗംഭീറിന് പിന്നാലെ സുരേഷ് റെയ്‌നയും ക്രിക്കറ്റ് ദൈവം സച്ചിന് തെൻഡുല്‍ക്കറുമടക്കമുളളവര് രംഗത്തെത്തിയിരുന്നു. ഇപ്പോഴിതാ ഇന്ത്യന് നായകന് വിരാട് കോഹ്‌ലിയും അഫ്രീദിയ്ക്ക് മറുപടി നല്‍കിയിരിക്കുകയാണ്.\nഇന്ത്യനെന്ന നിലയില് രാജ്യത്തിന്റെ മേന്മയ്ക്കും നേട്ടത്തിനു വേണ്ടി പ്രവര്‍ത്തിക്കുമെന്നും അതിനെ എതിര്‍ക്കുന്നതിനെ ഒന്നും പിന്തുണയ്ക്കില്ലെന്നും വിരാട് പറഞ്ഞു. അതേസമയം ഇത്തരം വിഷയങ്ങളില് അഭിപ്രായം പറയുക എന്നത് ഓരോരുത്തരുടേയും വ്യക്തിപരമായ കാര്യമാണെന്നും വിരാട് അഭിപ്രായപ്പെട്ടു. അതേസമയം, കൃത്യമായ ധാരണയില്ലാത്ത വിഷയത്തില് അഭിപ്രായം പറയില്ലെന്നും രാജ്യമാണ് പ്രധാനമെന്നും വിരാട് പറഞ്ഞു.\nഷാഹിദ് അഫ്രീദിയ്ക്ക് മറുപടിയുമായി ഇന്ത്യന് ക്രിക്കറ്റ് ഇതിഹാസം സച്ചിന് തെൻഡുല്‍ക്കര് നേരത്തെ രംഗത്തെത്തിയിരുന്നു. ഞങ്ങളുടെ രാജ്യം ഭരിക്കാനും കാര്യങ്ങള് നോക്കി നടത്താനും അറിയുന്നയാളുകള് ഇന്ത്യയിലുണ്ടെന്നും ഞങ്ങള് എന്ത് ചെയ്യണമെന്ന് പുറത്തു നിന്നുമുള്ള ആരും പറഞ്ഞ് തരേണ്ടെന്നുമായിരുന്നു സച്ചിന്റെ മറുപടി.\nനേരത്തെ അഫ്രീദിയുടെ പ്രതികരണത്തിന് മറുപടിയുമായി ഇന്ത്യന് താരം ഗൗതം ഗംഭീറും രംഗത്തെത്തിയിരുന്നു. യുഎന് എന്നാല് അണ്ടര് 19 ആണെന്നാണ് ഷാഹിദ് അഫ്രീദി മനസിലാക്കിയിരിക്കുന്നതെന്ന് പറഞ്ഞ ഗംഭീര് , നോ ബോളില് പുറത്തായതിന്റെ ആഘോഷമാണ് അഫ്രീദി നടത്തുന്നതെന്നും പരിഹസിച്ചു.